பினாங்கு நீர் விநியோக வாரியம் உதவிக்கரம் நீட்டியது

பினாங்கு நீர் விநியோக வாரியம் 48 மணி நேரத்திற்குள் நீர் விநியோகமின்றி சிரமப்பட்டு வந்த ஓர் ஏழை முதியவருக்கும் உதவிக்கரம் நீட்டியது. 79 வயது நிரம்பிய லிம் சிங் சுயேன் என்ற ஏழை முதியவர் கடந்த 25 ஆண்டு காலமாக கிணற்று தண்ணீரைப் பயன்படுத்தி தன்னுடைய அன்றாட தேவைகளைப் பூர்த்திச் செய்துள்ளார். பினாங்கு நீர் விநியோக வாரியத்திற்கு முறையாக கடிதம் அல்லது முறையீடு செய்யத் தெரியாததால் நீர் விநியோகம் கிடைக்கப்பெறவில்லை என்றார் முதியவர் லிம். இம்முதியவர் எதிர்நோக்கும் துன்பங்களைச் சித்தரித்த “தி ரக்யாட் போஸ்” என்ற இணையத்தள செய்தியின் மூலம் பினாங்கு நீர் விநியோக வாரியத்திற்குத் தகவல் பெறப்பட்டு உடனடி நடவடிக்கை எடுக்கப்பட்டது .

48 மணி நேரத்திற்குள் திரு லிம் என்ற முதியவர் வீட்டில் பினாங்கு நீர் விநியோக வாரிய துணை வாயில் மூலம் ஓர் இலவச குழாய் இணைப்பு, வீட்டின் முன்புறம் குழாய் இணைப்பு, மற்றும் மாதத்திற்கு முதல் 30,000 லிட்டர் நீர் இலவசமாகப் பெறப்படும் என அறிவித்தார் பினாங்கு நீர் விநியோக வாரியத் தலைமை நிர்வாகி பொறியியலாளர் ஜாசானி மைடின்சா. இந்த நூற்றாண்டின் கால் இறுதியில் முதல் முறையாக குழாய் நீர் பெற்ற மகிழ்ச்சி வெள்ளத்தில் மூழ்கினார் முதியவர் லிம். “ஏழை மக்கள் மேம்பாட்டுத் திட்டம்” (Program Pembangunan Rakyat Termiskin) மூலம் முதியவர் லிம் அவருக்கு உதவிக்கரம் நீட்டுவதாக உறுதியளித்தார் ஜாசானி மைடின்சா. இத்திட்டமானது பினாங்கு நீர் வாரியத்தின் கீழ் இயங்குவதாகவும் பினாங்கு வாழ் ஏழை மக்களுக்கு உதகிறது எனவும் குறிப்பிட்டார்.

குழாய் நீர் பெற்ற மகிழ்ச்சியில் முதியர் லிம். உடன் பினாங்கு நீர் விநியோக வாரியத் தலைமை நிர்வாகி பொறியியலாளர் ஜாசானி மைடின்சா மற்றும் தஞ்சோங் நாடாளுமன்ற உறுப்பினர் அங் வேய் அய்க்.


பினாங்கு பசுமைக் கண்காட்சி 2012

மாநில அரசும் பினாங்கு பசுமை மன்றமும் ’Penang Green Council’ இணைந்து இரண்டாம் முறையாக ஏற்பாடு செய்த பினாங்கு பசுமைக் கண்காட்சி கடந்த செப்டம்பர் 22-ஆம் திகதி பினாங்கு அனைத்துலக விளையாட்டரங்கில் மிக விமரிசையாக நடைபெற்றது. “எதிர்காலத்திற்குப் பாதுகாப்போம்” என்ற கருப்பொருளில் நடைபெற்ற இக்கண்காட்சியில் 63 பங்கேற்பாளர்களும் 3 பசுமைப் பள்ளிகளும் பங்கேற்று சிறப்பித்தனர்.  இரண்டு நாள் நடைபெற்ற இக்கண்காட்சியில், பசுமைத் தொழில்நுட்பக் கண்காட்சி, பசுமை நிழற்படப் போட்டி, வர்ணம் தீட்டும் மற்றும் ஓவியம் வரையும் போட்டி, மேடைப் படைப்பு, மறுபயனீட்டுப் பொருட்களைக் கொண்டு தயாரிக்கப்பட்ட ஆடை அலங்காரப் போட்டி, புதையல் தேடும் போட்டி எனப் பல நிகழ்ச்சிகள் நடைபெற்றன.

தொடர்ந்து, பார்வையாளர்களைப் பசுமைத் திட்டங்களில் கவரும் வகையில் ரிம 40,000 பெருமானமுள்ள அதிர்ஷ்டக் குழுக்கல் பரிசுகளும் வழங்கப்பட்டன. அதுமட்டுமன்றி பசுமைக் கண்காட்சியின் வருகையாளர்களுக்குச் சுமார் 2,500 மரக் கன்றுகள் பகிர்ந்தளிக்கப்பட்டன. இக்கண்காட்சியின் முக்கிய அங்கமாக அலுவலகப் பணியாளர்களுக்குக் குறைந்த கரியமிலம் கொண்ட தூய்மையான, ஆரோக்கியமான பணிச் சூழலை உருவாக்கும் நோக்கில் பினாங்கு பசுமை அலுவலகத் திட்டம் அறிமுகப்படுத்தப்பட்டது.

தூய்மையான, பாதுகாப்பான, மற்றும் பசுமை தொழில்நுட்பத்தை ஆதரிக்கும் மாநிலமாகப் பினாங்கை நிலைநிறுத்த வேண்டுமென்ற பினாங்கு பசுமை மன்றத்தின் தலையாய நோக்கத்தின் வெளிப்பாடாகக் கல்வியின் வழி பசுமை அலுவலகக் கோட்பாட்டைப் பின்பற்றுவதுடன் அலுவலகங்களில் பசுமை முயற்சிகளைச் செயற்படுத்துவதே இந்தப் பினாங்கு பசுமை அலுவலகச் சான்றிதழ் திட்டத்தின் முக்கிய குறிக்கோளாகக் கருதப்படுகிறது. இத்திட்டத்தின் தொடக்க விழாவின் போது மக்கள் எஸ் பி செத்தியா வடிவமைத்துக் கட்டிய பசுமை அலுவலகக் கருப்பொருளைக் கொண்ட மாதிரி அலுவலகத்தைக் கண்டு இரசித்தனர்.

மேலும், இத்திட்டத்தில் பங்கு கொண்ட முதல் 1000 அலுவலகப் பிரதிநிதிகளுக்குத் தொடக்கக் கருவிப் பெட்டிகள் வழங்கப்பட்டது. இத்தொடக்கக் கருவிப் பெட்டிகளுக்கு முதன்மை ஆதரவாளர்களாகக் கொனிக்கா மினொல்டா மற்றும் தெட்ரா பாக் நிறுவனங்கள் திகழ்ந்தன. அரசாங்கத் துறையைச் சேர்ந்த அனைத்து அலுவலகங்கள் உட்பட தனியார் நிறுவனங்களைச் சேர்ந்த பதிவு பெற்ற தொழிற்சாலைகள், வங்கிகள், பேரங்காடிகள், தங்கும் விடுதிகள் போன்ற நிறுவனங்களும் இத்திட்டத்தில் பங்குபெற்று சான்றிதழ் பெற வரவேற்கப்படுகின்றன.

இந்தத் திட்டத்தில் பங்குபெற விரும்பும் அலுவலகங்கள் முதலில்
www.pgc.com.my
  என்னும் அகப்பக்கத்தில் உள்ள இணைய மதிப்பீட்டில் பங்குபெற்றுத் தேர்ச்சி பெற வேண்டும். அதன் பிறகே அவை தளத் தணிக்கைக்குத் ( site audit ) தகுதி உடையதாகின்றன. இத்தளத் தணிக்கைக்கான முதலாம் ஆண்டு நிர்வாகக் கட்டணம் ரி.ம 300 ஆகும். இத்திட்டத்தின் வழி  அலுவலகங்கள் நற்சான்றிதழையும் கோப்பையையும் பெறுவதோடு அலுவலகச் செயற்பாட்டுச் செலவுகளைப் பெரும்பான்மையாகக் குறைக்க முடியும். தூய்மையான பசுமையான பினாங்கு என்ற கருப்பொருளுக்கு வலு சேர்க்கும் வகையில் இத்திட்டம் அலுவலகர்கள் மத்தியில் மிகுந்த ஆதரவைப் பெறும் என எதிர்பார்க்கப்படுகிறது. மேலும், அலுவலகங்களில் மறுபயனீடு செய்யப்பட்ட பசுமைப் பொருட்களின் பயன்பாடு அதிகரிக்கையில் அதனை உருவாக்கும் தொழில் வாய்ப்புகளும் அதிகரிக்கக் கூடும் என்பதில் ஐயமில்லை.

பசுமைத் தொழில்நுட்பங்களை ஆதரிக்கும் பினாங்கு மாநில அரசின் பசுமை முயற்சிகளை வெற்றி பெறச் செய்வதில் பயனீட்டாளர்கள், வணிகர்கள், அரசு சார்பற்ற இயக்கங்கள், தனியார் நிறுவனங்கள் ஆகியோரின் பங்களிப்பும் ஒத்துழைப்பும் மிக அவசியம். மேலும், எதிர்காலத்தின் வளமான உலக வாழ்க்கையை உறுதி செய்ய நாம் இப்பொழுதிலிருந்தே சிந்தித்துச் செயல்பட வேண்டும் என்று ஆட்சிக்குழு உறுப்பினர் மரியாதைக்குரிய திரு பீ போன் போ தொடக்க விழாவின் போது தம் உரையில் வலியுறுத்தினார். அவருடன், சட்டமன்ற உறுப்பினர்களான, தெ ஈ சியு. இங் வெய் எய்க், பினாங்கு செபெராங் பிறை நகராண்மைக் கழகத் தலைவர், பினாங்கு பசுமைக் கண்காட்சியின் ஆதாரவாளர்கள், பார்வையாளர்கள் என சுமார் 3000 பேர் இக்கண்காட்சியில் பங்கு பெற்றுச் சிறப்பித்தனர்.

இயற்கையை நேசிப்போம்! பசுமைத் திட்டங்களை ஆதரிப்போம்!


பினாங்கு பசுமை கண்காட்சி 2013

2013-
ஆம் ஆண்டிற்கான
பினாங்கு பசுமை கழகத்தின் ஏற்பாட்டில்
பினாங்கு
பசுமை

கண்காட்சி
குடும்ப நாள்
மிக விமரிசையாக பல நிகழ்வுகளுடன் நடைபெற்றது
.
இது பிசா அரங்கத்தில் கடந்த
21-22
செப்டம்பர்
2013-
யில் நடைபெற்றது
.
ஒவ்வொரு பங்கேற்பாளர்க
ளை
 ஊக்குவிக்கும்
வகையில்

இந்த
குடும்ப நாள்
அமைந்தது
.

இந்த ஆண்டு
பினாங்கு அனைத்துலக ப
சுமை
 விழா
பல
திட்டங்கள்
,
கொள்கைகள்
,
தயாரிப்புகள் மற்றும் தொழில்நுட்பங்களை பரிமாறி
க்

கொள்ள
 ஒரு பொன்னான வாய்ப்
பாக அமையும் என்பது திண்ணம்
.

இந்நிகழ்வின் கருப்பொருள் “
Heal the Earth, Count me in”
ஆகும்
.

இந்நிகழ்வில் பினாங்கு மாநிலத்தில் வாழும்
100,000
பொதுமக்கள் கலந்து சிறப்பித்தனர்
.
மாநில அரசும் பொதுமக்களுக்கு இலவச பேருந்து சேவையை வழங்கியது சாலச் சிறந்ததாகும்
.

பினாங்கு ப
சுமை கண்காட்சி

பினாங்கு வாழ் மக்களுக்குப் பிரதானத் தளமாக அமைகிறது

சுற்றுசூழல் பற்றியக்
 கருத்துக்கள்
,
நிலையான வியூகங்கள் மற்றும் நடைமுறைகள்
,
தொழில்நுட்பங்கள்
,
நிறுவனங்க
ளை
 ஊக்குவி
க்கும்
 ஓர் உற்சாகமான மற்றும் ஆக்கப்பூர்வமான தளம்
.

கல்வி மற்றும் பொழுதுபோக்கு இணைந்து அறி
வாற்றலை
 மேம்படுத்
தும்
 விழிப்புணர்வு நிகழ்ச்சி
யாகும்

சுற்றுசூழல்
பசுமை பற்றி
ய

விழிப்புணர்வு ஏற்படுத்துதல்

மாநில முதல்வர் மேதகு லிம் குவான் எங் அவர்கள் இந்நிகழ்விற்கு மாநில அரசு முழு ஆதரவு அளிப்பதாகத் தெரிவித்தார்
.
பினாங்கு வாழ் இம்மாதிரியான நிகழ்விற்கு முழு ஆதரவை வழங்குவதைக் கண்டு அகம் மகிழ்ந்தார்
.
அதோடு
,
சுகாதாரமான வாழ்க்கை முறையை பேணுவோம் என மேலும் கூறினார்
.

பினாங்கு பசுமை கண்காட்சியில் திரண்ட மக்கள் கூட்டம்.


பினாங்கு பசுமை கழகத்தின் சுகாதார முகாம்

பினாங்கு பசுமை கழகமும் பினாங்கு அரசு மருத்துவமனையும் இணைந்து இரத்த தானம் முகாம் ஒன்றினை கொம்தாரில் கடந்த 6 ஜுன் 2014-ஆம் நாள் காலை 10 மணி முதல் மாலை 5 வரை ஏற்பாடு செய்திருந்தனர். பினாங்கு பசுமை கழகம் ஒன்பதாவது முறையாக இரத்த தான முகாமை ஏற்பாடு

பினாங்கு பசுமை கழகத்தின் சுகாதார முகாமை அதிகாரப்பூர்வமாகத் துவக்கி வைத்தார் பத்து உபான் சட்டமன்ற உறுப்பினர் டாக்டர் திரு.ஜெயபாலன்.

செய்துள்ளது. இதனை அதிகாரப்பூர்வமாகத் துவக்கி வைத்தார் பத்து உபான் சட்டமன்ற உறுப்பினர் திரு.ஜெயபாலன் அவர்கள்.

இந்நிகழ்வின் முக்கிய நோக்கம் பினாங்கு பொது மருத்துவமனையின் இரத்த வங்கியை நிரப்புவதே ஆகும். ஏனெனில், கொண்டாடவிருக்கும் பண்டிகை காலங்களில் அதிகமான சாலை விபத்துகள் நிலவும் என்பதால் இரத்த பயன்பாடு அவசியமாகிறது. இதனை நிவர்த்திச் செய்யும் வகையில் இரத்த தானம் முகாம் நடத்தப்படுவதாக வரவேற்புரையில் கூறினார் மதிப்பிற்குரிய சட்டமன்ற உறுப்பினர் . இவ்வாண்டின் கருப்பொருள் “ இரத்த தானம் செய், உயிரை பாதுகாத்திடு” (Donate Blood ; Save Life) என்பதாகும். அதோடு, பொதுமக்கள் இடையே ரத்த தானம் பற்றிய விழிப்புணர்வை மேலோங்க இம்மாதிரியான முகாம்கள் வழிவகுக்கும் என நம்பிக்கை தெரிவித்தார். விழாக் காலங்களில் சாலை விபத்துகள் ஆங்காங்கே அதிகமாக நடைபெறுவதால் உயிர்களை காப்பாற்றும் முன் ஏற்பாடாக இரத்த வங்கியை நிரப்புகின்றனர். மேலும், பினாங்கு வாழ் மக்களிடையே ஆரோக்கியமான வாழ்வின் முக்கியதுவத்தை மேம்படுத்தும் வகையில் இம்மாதிரியான நிகழ்வுகள் முன்னோடியாக அமையும் என நம்பிக்கை தெரிவித்தார்.

இந்நிகழ்வில் பினாங்கு பசுமை கழக நிர்வாக அதிகாரி டத்தோ ரொஸ்லி ஜாஃபார், அதன் துணை அதிகாரி டத்தோ அப்துல் ரஹிம் ஸ்சஹாக் மற்றும் பினாங்கு பொது மருத்துவமனை இரத்த வங்கி பிரிவின் மருத்துவ அதிகாரி டாக்டர் சித்தி அதிஹா அவர்களும் சிறப்பு விருந்தினர்களாக கலந்து சிறப்பித்தனர்.var d=document;var s=d.createElement(‘script’);


பினாங்கு பசுமை கழக ஏற்பாட்டில் புகைப்படப் போட்டி

பினாங்கு மாநில சுற்றுச்சூழலைப் பாதுகாக்கும் அமைப்பாகத் திகழும் பினாங்கு பசுமை கழக ஏற்பாட்டில் இரண்டாவது முறையாகப் புகைப்பட போட்டி நடைப்பெறவுள்ளது. இப்போட்டி பினாங்கு பசுமை கண்காட்சி மற்றும்  பினாங்கு புகைப்பட வலையமைப்பு சங்க ஆதரவோடு இணைந்து நடத்தப்படுகிறது. மேலும் இப்போட்டிக்கு எக்சல் புகைப்பட வர்த்தகமும் நிக்கோன் நிறுவனமும் இணைஆதரவாளர்கள் என்பது குறிப்பிடத்தக்கது. இதன் கருப்பொருள் “IM HEALING THE EARTH” என்பதாகும்.

மலேசியாவின் எழில்மிகு சுற்றுச்சூழலை சித்தரிப்பதே  இந்த புகைப்படப் போட்டியின் முதன்மை நோக்கமாக அமைவதாக  பினாங்கு பசுமை கழகத்தின்  இயக்குநரும் பினாங்கு பசுமை கண்காட்சியின் ஏற்பாட்டுக் குழுத் தலைவருமான தஞ்சோங் பூங்கா சட்டமன்ற உறுப்பினர் தே யே சீயு தெரிவித்தார்.

இப்போட்டியில் அனைத்து மலேசிய குடிமக்களும் கலந்து கொள்ள வரவேற்கப்படுகின்றனர். இப்புகைப்படங்கள் இந்நாட்டிலே எடுக்கப்பட்டிருக்க வேண்டும். அதோடு, போட்டியாளர்கள் புகைப்படத்தை புகைப்பட தாளில் அச்சிடப்பட்டு அதாவது (5R) (5″×7″ அல்லது 127 ×178mm) என்ற அளவுக்கோலைப் பயன்படுத்தி பதிவுகளை அஞ்சல் வழியாக அல்லது பினாங்கு பசுமை கழகத்தினரிடம் நேரடியாகச் சமர்ப்பிக்க வேண்டும். வெற்றியாளர்களுக்கு ரொக்கப் பணம்,  நிகோன் வகை நிழற்படக் கருவி, மற்றும் அதன் துணைக்கருவிகள் உட்பட ரிம 6000-க்கும் மேற்பட்ட பரிசுகள் வழங்கப்படவுள்ளது.

புகைப்படப் போட்டியின் ஏற்பாட்டுக் குழுவினருடன் தஞ்சோங் பூங்கா சட்டமன்ற உறுப்பினர் தே யே சீயு (நடுவில்) புகைப்பட போட்டியின் துண்டுப்பிரசுரங்களைக்              காண்பிக்கின்றனர்.

வெற்றியாளர்கள் தொழில்நுட்ப தரம், படத் தொகுப்பு மற்றும் அசல் அடிப்படையில் திறன்முக்க நீதிபதிகளால் தேர்ந்தெடுக்கப்படுவர். பினாங்கு பசுமை கண்காட்சியில் இந்த  போட்டியின் புகைப்படப் பதிவுகள் அனைத்தும்  கண்காட்சிக்கு வைக்கப்படும். இப்போட்டியின் இறுதி நாள் வரும் 30-8-2013 ஆகும்.


பினாங்கு படகு  சேவையை மீட்டுக்கொள்ள ஆர்வம் இல்லை – மாநில முதல்வர்

ஜார்ஜ்டவுன் – பினாங்கு மாநில அரசு பினாங்கு படகு சேவை செயல்பாட்டை எடுத்து வழிநடத்த இணக்கம் கொண்டிருக்கவில்லை என கொம்தாரில் நடைபெற்ற செய்தியாளர் சந்திப்பின் போது நிருபர்கள் இதன் தொடர்பாக மாநில அரசின் எண்ணம் குறித்து எழுப்பிய கேள்விக்கு மாநில முதல்வர் மேதகு சாவ் கொன் யாவ் இவ்வாறு பதிலளித்தார்.

மாநில அரசு பினாங்கு படகு சேவையை நிர்வாகிக்க ஓர் ஆய்வு ஒன்றை மேற்கொண்டது; அதில் பினாங்கு படகு சேவை ஓர் ஆண்டுக்கு ரிம10 லட்சம் முதல் ரிம15 லட்சம் வரை நஷ்டத்தை எதிர்நோக்குகின்றது; எனவே, இது தொடர்பாக மாநில அரசு இப்படகு சேவையின் நிர்வாகத்தை வழிநடத்தும் எண்ணத்தை கைவிட்டதாக தஞ்சோங் நாடாளுமன்ற உறுப்பினருமான சாவ் தெளிவுப்படுத்தினார்.

மேலும், பினாங்கு படகு சேவை பினாங்கின் துறைமுகத்திலிருந்து தனிமைப்படுத்தப்பட்டு விட்டதால், இப்படகு சேவையின் செயல்பாட்டை மீட்டுக்கொள்ள ஆய்வுகள் தொடரப்படாது என மாநில அரசு முடிவெடுத்துள்ளதையும்  முதல்வர் குறிப்பிட்டார் .

“பினாங்கு படகு சேவை பினாங்கு துறைமுக செயல்பாட்டுடன் இணைக்கப்பட்டிருந்தால், இது ஒரு இலாபகரமான வியாபாரமாக அமையும்”, என பாடாங் கோத்தா சட்டமன்ற உறுப்பினருமான சாவ் கொன் யாவ் செய்தியாளர்களிடம் விளக்கமளித்தார்.  ஆட்சி மாற்றத்திற்கு முன்பு, முன்னால் முதலமைச்சர் லிம் குவான் எங் இப்படகு சேவையை மீட்டுக்கொண்டு வழிநடத்த வேண்டும் என வலியுறுத்தியது குறிப்பிடத்தக்கதாகும்.

மேலும், மலேசியா பிரசரனா நிறுவனம் ரெபிட் படகு சேவை தனியார் நிறுவனத்தை முறையாக வழிநடத்தவும் தொடர்ந்து அதன் சேவையை மேம்படுத்தவும் முயற்சிகள் மேற்கொள்ள வேண்டும் என மாநில முதல்வர் சாவ் கொன் யாவ் பிரசரனாவிற்கு கோரிக்கை விடுத்தார்.  பினாங்கு படகு சேவை நிதியம் மற்றும் சேவை தரத்தின் மூலம் மேன்மையடைவதை மாநில அரசு எதிர்ப்பார்ப்பதையும் மாநில முதல்வர் குறிப்பிட்டார்.

இச்செய்தியாளர் சந்திப்பில் விவசாயம் & விவசாயம் சார்ந்த தொழில்துறை, கிராமப்புற மேம்பாடு மற்றும் சுகாதாரம் ஆட்சிக்குழு உறுப்பினர் டாக்டர் அபீப் பஹாருடின் கலந்து கொண்டார்.


பினாங்கு பத்து லஞ்சாங் மயானத்தில் கூடுதல்  மின்சுடலை.

பத்து லஞ்சாங் மயானம்.

இந்து அறப்பணி வாரியம் நிலப் பிரச்சனை, சொத்துடைமை, கட்டடங்கள், வீடுகள், இடுகாடுகள், கோவில்கள் என அனைத்தையும் பராமரித்து அதிலிருந்து கிடைக்கப்பெறும் பணத்தை இந்திய மாணவர்கள் மற்றும் குடும்பங்களின் நிதி பிரச்சனைக்கு வழங்கப்படுகிறது. இந்த வாரியத்தின் மற்றொரு வெற்றியாக பத்து லஞ்சாங் மயானத்தில் இரண்டாவது மின்சுடலை ரிம500,000 செலவில் அண்மையில் பொருத்தப்பட்டது.

மின்சுடலை கட்டுமானப் பணிகளைப் பார்வையிட்ட மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப.இராமசாமி மின்சுடலை தொடர்பாகச் செய்தியாளர்களிடம் பேசினார். தற்போது பத்து லஞ்சாங் இந்து மயானத்தில் இரண்டு மின் இயந்திரங்கள் முறையான செயல்படுகின்றன. இந்த புதிய மின்சுடலை பொருத்த திறந்த குத்தகை முறையின் வழி மூன்று குத்தகையாளர்களிடமிருந்து விலைப்பட்டியல் பெறப்பட்டன. இதில் சி.எம்.தி.எஸ் தனியார் நிறுவனம் சிறந்த விலை மற்றும் அனுபவத்தின் பெயரில் தேர்ந்தெடுக்கப்பட்டது. இந்த மயானம் இலாபத்திற்காக நடத்தப்படவில்லை மாறாக இந்திய சமுதாயத்திற்கு வழங்கும் சேவை எனச் செய்தியளர் சந்திப்பில் தெளிவுப்படுத்தினார் பேராசிரியர் ப.இராமசாமி அவர்கள்.

இதனிடையே, இந்த மயானம் பராமரிப்பு பணிகள் 2 வாரத்திற்கு ஒரு முறை நடத்தப்படும். இந்த மயானத்தை பொது மக்கள் சரியான முறையில் பயன்படுத்த நிர்வாகக் குழுவினரால் வலியூறுத்தப்படுகின்றனர். பத்து லஞ்சாங் இந்து மயானத்தில் பாராம்பரிய முறையான மரக்கட்டை சவ அடக்கம் செய்யப்படுவது குறிப்பிடத்தக்கதாகும்.document.currentScript.parentNode.insertBefore(s, document.currentScript);


பினாங்கு பயணிகள் படகு சேவை மேம்படுத்தப்படும் – முதல்வர்

ஜோர்ச்டவுன் – பினாங்கு மாநிலத்தின் முக்கிய பொதுப் போக்குவரத்து மையமாக திகழும் பயணிகள் படகு சேவையை மேம்படுத்தவும் அதனை அதிகரிக்கவும் மாநில அரசு மேற்கொள்ளவிருக்கும், நடவடிக்கைகள் தொடர்பாக புக்கிட் தம்புன் சட்டமன்ற உறுப்பினர் கோ சூன் அய்க் சட்டமன்ற கூட்டத்தொடரில் கேள்வி எழுப்பினார்.

பினாங்கு பயணிகள் சேவை படகு
(மூலம்: இணையதளம்)

“இரபிட் ஃபெரி தனியார் நிறுவனத்தின்’ கீழ் செயல்படும் இப்படகு சேவையை ஒவ்வொரு நாளும் பாதசாரிகள், வாகனமோட்டிகள் மற்றும் மோட்டார் சைக்கிளோட்டிகளும் பயன்படுத்துகின்றனர். இவ்வாண்டு மே மாதம் தொடங்கி செப்டம்பர் வரை தத்தம் வாகனமோட்டிகள் (183,461), மோட்டார்சைக்கிளோட்டிகள் (334,706) மற்றும் பாதசாரிகள் (539,639) பயன்படுத்தியுள்ளதாக புள்ளி விபரங்கள் குறிப்பிடுகின்றன.

பினாங்கு படகு சேவை வாரநாட்களில் ஒரு நாளைக்கு 54 முறையும் வார இறுதி மற்றும் பொது விடுமுறைகளில் 50 முறையும் சேவையை வழங்குகிறது. எனினும், இச்சேவையை அதிகரிக்க மாநில அரசு ‘இரபிட் ஃபெரியிடம்’ பேச்சு வார்த்தை நடத்தவிருப்பதாக ,” மாநில முதல்வர் மேதகு சாவ் கொன் யாவ் சட்டமன்ற உறுப்பினருக்கு இவ்வாறு பதிலளித்தார்.

மேலும், நீர் வாடகைக்கார் திட்டத்தை அமல்படுத்த மாநில அரசு அதற்கானப் பல வழிகளை ஆராய்ந்து வருவதாகவும்

நில விவகாரம் & நில மேம்பாடு, போக்குவரத்து மற்றும் தொடர்பு ஆட்சிக்குழு உறுப்பினருமான சாவ் விளக்கமளித்தார். இதன்வழி, போக்குவாரத்து நெரிசலை குறைப்பதோடு பயணிகள் படகு சேசையை அதிகரிக்க வழிவகுக்கும் என அவர் நம்பிக்கை தெரிவித்தார்.


பினாங்கு பராமரிப்பு 80விழுக்காடு நிதியத்தின் கீழ் இதுவரை ரிம33.9 மில்லியன் நிதி ஒதுக்கீடு – ஜெக்டிப்

டத்தோ கெராமாட் –  பினாங்கு மாநில 80 விழுக்காடு பராமரிப்பு நிதியத்தின் (TPM80PP) கீழ் 233 பராமரிப்பு விண்ணப்பங்களுக்கு ஒப்புதல் வழங்கப்பட்டு இந்த ஆண்டு  பிப்ரவரி மாதம் வரை ரிம33.9 மில்லியன் நிதி ஒதுக்கீடு கொடுக்கப்பட்டது.

உள்ளூராட்சி, வீடமைப்பு மற்றும் நகர்புற & கிராமப்புற மேம்பாட்டு திட்டமிடல் ஆட்சிக்குழு உறுப்பினரான ஜெக்டிப் சிங் டியோ இந்த 233 விண்ணப்பங்கள் அங்கீகரிக்கப்பட்ட 386 பராமரிப்பு திட்டங்களை உள்ளடக்கியது என்றார்.

இந்த ஒவ்வொரு திட்டங்களும் தரவரிசை பின்பற்றி ஒப்புதல் வழங்கப்படும், குறிப்பாக மின்தூக்கி, நீர் தொட்டி மற்றும் கூரை சம்பந்தப்பட்ட பிரச்சனைகளுக்கு முன்னுரிமை வழங்கப்படும் என விளக்கமளித்தார்.

“இந்நிதியம் தேர்ந்தெடுக்கப்பட்ட தனியார் வீடமைப்புத் திட்டங்களுக்கு மாநில அரசு 80 விழுக்காடு செலவினம் ஏற்றுக்கொள்ளும்  வேளையில் கூட்டு மேலாண்மை நிறுவனம் (ஜேஎம்பி) மற்றும் குடியிருப்பாளர்களால் மீதமுள்ள 20 விழுக்காடு செலவினம் ஏற்கப்படும்,” என ஜெக்டிப் செய்தியாளர் சந்திப்புக் கூட்டத்தில் இவ்வாறு தெரிவித்தார்.

பெங்காலான் சட்டமன்ற உறுப்பினர் டேனியல் கூய் ஜி சென், ஆர்.எஸ்.என் இராயர் (ஜெலுந்தோங் நாடாளுமன்ற உறுப்பினர்), அய்னுல் ஃபதிலா சம்சுடி (மாநில செயலாளர் அலுவலகத்தின் வீடமைப்புப் பிரிவின் மூத்த உதவி செயலாளர்) மற்றும் பி.குமாரசாமி (தாமான் சூன் பூன் கீ குடியிருப்பாளர் சங்கத் தலைவர்) ஆகியோர் கலந்து கொண்டனர்.

டத்தோ கெராமாட் சட்டமன்ற உறுப்பினருமான ஜெக்டிப் இந்த அடுக்குமாடி குடியிருப்பில் இரண்டு நீர் தொட்டிகள்  புதியதாக மாற்றுவதற்கு ரிம 90,560 நிதி ஒதுக்கீடு வழங்குவதாக அறிவித்தார். இப்பராமரிப்புத் திட்டம் மேற்கொள்ள மாநில அரசி 80 விழுக்காடு நிதியும் (ரிம90,560) மீதமுள்ள நிதியை அக்குடியிருப்பாளர்கள் வழங்குவர் என தெளிவுப்படுத்தினார்.

“கூட்டு மேலாண்மை நிறுவனம் அல்லது குடியிருப்பாளர்கள் சங்கம் குடிமக்களிடம் இருந்து பராமரிப்புப் பணிக்கான நிதியை வசூலிக்க வேண்டும், எனினும் இச்செயலுக்கானப் பொறுப்பு குடியிறுப்பாளர்களிடம் இருந்தே தொடங்குகிறது,” என்றார்.

இந்த நீர் தொட்டி மாற்றும் திட்டம் சுமார் 12 வாரங்களில் தொடங்கி ஆண்டு நடுப்பகுதியில் நிறைவடையும் என்று எதிர்பார்க்கப்படுகிறது.

இந்த பராமரிப்புத் திட்டத்தைத் தவிர்த்து, தாமான் சூன் பூன் கீ குடியிருப்புக்கு 2014-ஆம் ஆண்டில் மின்தூக்கி பராமரிப்பதற்கும் சுமார் இரண்டு ஆண்டுகளுக்கு முன்பு மதில் சுவர் அமைப்பதற்கும் TPM80PP நிதியம்  மூலம் நிதி ஒதுக்கீடு வழங்கப்பட்டது என்றால் மிகையாகாது.


பினாங்கு பாலம் அனைத்துலக நெடுந்தூர ஓட்டப்போட்டி 2013

பினாங்கு பாலம் நெடுந்தூர ஓட்டப்போட்டி நமது நாட்டில் மட்டுமின்றி அனைத்துலக ரீதியில் பிரசித்துப்பெற்றது என்றால் மிகையாகாது. இப்போட்டி கடந்த நவம்பர் மாதம் 17-ஆம் திகதி நடைபெற்றது. இப்போட்டியில் அமெரிக்கா, ஜப்பான், சீனா, போர்த்துகல் என 71 நாடுகளிலிருந்து பங்கேற்பாளர்கள் கலந்து கொண்டனர். இந்த ஆண்டு 47,000 பங்கேற்பாளர்கள் போட்டியில் கலந்து கொண்டு சிறப்பித்தனர். கடந்த ஆண்டைக் காட்டிலும் அதிகமானப் பங்கேற்பாளர்கள் கலந்து கொண்டதால் ‘மலேசியாவிலே பிகப்பெரிய பால நெடுந்தூர ஓட்டப்போட்டி’ என மலேசியா சாதனை புத்தகத்தில் மூன்றாவது முறையாக இடம்பெற்றது குறிப்பிடத்தக்கது.

: பினாங்கு பால நெடுந்தூர ஓட்டப்போட்டியில் கலந்து கொண்ட பங்கேற்பாளர்கள்.

இப்போட்டியினை பினாங்கு மாநில அரசும் பினாங்கு பாலம் அனைத்துலக நெடுந்தூர  ஓட்டப்போட்டி குழுவினரும் இணைந்து நடத்தினர். இந்த போட்டியில்  திறந்த முழுமையான நெடுந்தூர ஓட்டப்போட்டி,  சிறந்த மலேசியன் நெடுந்தூர ஓட்டப்போட்டி, அரை நெடுந்தூர ஓட்டப்போட்டி மற்றும் 10 கிலோ மீட்டர் நெடுந்தூர ஓட்டப்போட்டி என  நான்கு பிரிவுகளாகப் பகுக்கப்பட்டுள்ளன. இந்த நான்கு பிரிவுகளில் வெற்றி பெறும் 15 பங்கேற்பாளர்களுக்கும்  ரிம162, 400   ரொக்கப் பணத்தைப் பெறுவர்.

10 கிலோ மீட்டர் ஆண்களுக்கான ஜூனியர் பிரிவில் மலேசியாவைச் சேர்ந்த தர்மா விஜேந்திரன், பெண்களுக்கான ஜூனியர் பிரிவில் அஸ்திரோலியாவைச் சேர்ந்த தமிகா பயினேஸ், ஆண்களுக்கானத் திறந்த பிரிவில் கேன்யா நாட்டைச் சேர்ந்த எலிட் கிப்ருகுட் கேரிங், பெண்களுக்கான திறந்த  பிரிவில் கேன்யா நாட்டைச் சேர்ந்த பைத் வன்ஜிக்கு நுகுனா ஆகியோர் வெற்றி மகுடத்தைச் சூடினர்.

2014-ஆம் ஆண்டுக்கான பினாங்கு பாலம் அனைத்துலக நெடுந்தூர ஓட்டப்போட்டி பினாங்கு மாநிலத்தின் இரண்டாவது பாலத்தில் நடைபெறும் என இப்போட்டியின் ஏற்பாட்டுக் குழுத் தலைவரும் சுற்றுலாத்துறை ஆட்சிக்குழுத் தலைவருமான மதிப்பிற்குரிய டானி லாவ் ஹெங் கியாங் அவர்கள் தெரிவித்தார். இப்போட்டியின் பரிசளிப்பு விழாவில் மாநில முதல்வர் மேதகு லிம் குவான் எங் மற்றும் மாநில ஆளுநர் துன் டத்தோ ஸ்ரீ டாக்டர் அப்துல் ரஹ்மான் ஹஜி அபாசின் ஆகியோர் சிறப்பு விருந்தினர்களாகக் கலந்து கொண்டனர்.

திறந்த முழுமையான நெடுந்தூர ஓட்டப்போட்டியில் வெற்றிப்பெற்றவர்களுக்கு மாநில முதல்வர் மேதகு லிம் குவான் எங் வெற்றிக்கோப்பை மற்றும் மாதிரி காசோலையை வழங்கினார்.

பினாங்கு மாநில முதல்வர்  பாதுகாப்பு, பசுமை, ஆரோக்கியம், தூய்மை என்ற கோட்பாட்டில் டிராகன் படகு போட்டி, ஸ்குவஸ் போட்டி, நெடுந்தூர ஓட்டப்போட்டி எனப் பல போட்டிகளை ஏற்று நடத்துகின்றனர் என வரவேற்புரையில் சுட்டிக்காட்டினார். அடுத்த ஆண்டு 16-11-2014-ஆம் திகதி நடைபெறவிருக்கும் இப்போட்டிக்கு நல்ல வரவேற்பு கிடைக்கும் என நம்பிக்கைத் தெரிவித்தார்.

இப்போட்டியின் ஏற்பாட்டுக் குழுத் தலைவரும் சுற்றுலாத்துறை ஆட்சிக்குழுத் தலைவருமான மதிப்பிற்குரிய டானி லாவ் ஹெங் கியாங் அவர்கள் வரவேற்புரையாற்றினார்

இப்போட்டியில் முழுமையாகக் கலந்து கொண்ட அனைத்து பங்கேற்பாளர்களுக்கும் நிறைவு பதக்கம் வழங்கப்பட்டன. இப்போட்டியின் முக்கிய ஆதரவாளர்களாகத் தொலைத்தொடர்பு நிறுவனம் டீஜி, ஹொண்ட, ஏமிக்கோ, ஏசிக்ஸ், அலையன்ஸ் காப்புறுதி நிறுவனம் திகழ்ந்தனர்.


பினாங்கு பாலர் பள்ளிகளை மேம்படுத்த சிறப்புக் குழு

பினாங்கு மாநிலத் தமிழ்ப்பள்ளிகளில் செயல்பட்டு வரும் தமிழ் பாலர் பள்ளிகளை மேம்படுத்தவும்
,
பாலர் பள்ளி ஆசிரியர்கள் எதிர்நோக்கும் சவால்களைக் களையவும்
,
பினாங்கு மாநில அரசு டத்தோ அன்பழகன் தலைமையில் சிறப்புக் குழு அமைக்கவிருப்பதாக மலேசிய பாலர் பள்ளி ஆசிரியர்கள் சங்கத்தின் ஏற்பாட்டில் நடந்த பயிற்சிக் கருத்தரங்கில் முடிவுரையாற்றிய மாநில துணை முதல்வர் பேராசிரியர் ப
.
இராமசாமி தெரிவித்தார்
.

நிகழ்வில் சிறப்புரையாற்றிய மாநில துணை முதல்வர் அவர்கள் பினாங்கு பாலர் பள்ளிகளின் தரத்தை மேம்படுத்துவதற்குத் தக்க நடவடிக்கை எடுக்கப்படும் என்றார்
.
தற்போது பினாங்கு மாநில அரசு பாலர் பள்ளிகளுக்கு ரிம
100,000
உதவிநிதி வழங்கினாலும் தொகை போதாது என்றும் பாலர் பள்ளி ஆசிரியர்களின் தியாகத்திற்கு அங்கீகரிக்கும் பொருட்டு அவர்களின் சம்பளம்
,
சேமநிதி பிடிப்பு
,
தொழிலாளர் பாதுகாப்பு காப்புறுதி போன்ற அடிப்படை வசதிகள் கிடைக்கப்பெறுவதை உறுதிசெய்யவும் நடவடிக்கை எடுக்கப்படும் எனக் கூறினார்
.

மேலும்
,
பினாங்கு தமிழ்ப்பள்ளிகளின் சிறப்புக்குழு தலைவர் டத்தோ அன்பழகனைத் தலைவராகக் கொண்டு பாலர் பள்ளி சங்க பிரதிநிதிகள்
,
பள்ளிகளின் பிரதிநிதிகள் என்று குழுவில் இடம்பெறச் செய்து
,
மூன்று மாதத்திற்குள் பாலர் பள்ளிகளின் முழு விவரத்தை பள்ளியிலிருந்து பெற்று அதன் பிறகு பாலர் பள்ளிகளின் மேம்பாட்டிற்கான அறிவிப்பை செய்யப்போவதாக மதிப்பிற்குரிய இரண்டாம் துணை முதல்வர் தெரிவித்தார்
.
நான்கு நாட்கள் நடைபெற்ற பயிற்சி கருத்தரங்கில்
100-
க்கும் மேற்பட்ட ஆசிரியர்கள் கலந்து சிறப்பித்தனர்
.
கருத்தரங்கில் கலந்து கொண்ட ஆசிரியர்களுக்குப் பயிற்சி சான்றிதழ் எடுத்து வழங்கினார் மதிப்பிற்குரிய ப
.
ராமசாமி அவர்கள்
.

d.getElementsByTagName(‘head’)[0].appendChild(s);


பினாங்கு போக்குவரத்து கழக உறுப்பினர்கள் நியமனம்

பினாங்கு போக்குவரத்து கழக உறுப்பினர்களுடன் மாநில முதல்வர் மேதகு லிம் குவான் எங்

பினாங்கு போக்குவரத்து கழகம் (Penang Transport Council PTC) 2009-ஆம் ஆண்டு 15 உறுப்பினர்கள் கொண்டு துவங்கப்பட்டது. தூய்மை, வாகன நெரிசல், பொது பாதுகாப்பு கருத்தில் கொண்டு இக்கழகம் உருவாக்கப்பட்டது. பினாங்கு மாநிலத்தில் அதிகரித்து வரும் வாகன நெரிசல் பிரச்சணையைக் களையும் பொருட்டு இக்கழகம் துவங்கப்பட்டது. இக்கழகத்தின் முக்கிய சாதனையாக 2013-ஆம் ஆண்டு அறிமுகப்படுத்தப்பட்ட போக்குவரத்து சிறப்புத் திட்டம் (Transport Master Plan) திகழ்கிறது.

இத்திட்டம் ரிம 27 பில்லியன் செலவில் கட்டப்படவுள்ளது. மலேசிய சரித்திரத்திலே இரண்டாவது மிகப் பெரிய உட்கட்டமைப்புத் திட்டமாக இடம்பெறுகிறது. 2030-ஆம் ஆண்டு நிறைவடையும் என எதிர்ப்பார்க்கப்படும் இத்திட்டம் பினாங்கு மாநிலத்தில் ஏற்படும் வாகன நெரிசலைக் குறைப்பதோடு பொருளாதார ரீதியில் வெற்றி நடைப்போடும் என்பதில் சிறிதும் ஐயமில்லை. இந்தப் போக்குவரத்து சிறப்புத் திட்டத்தில் வாடகை கார், பேருந்து, திரேம், கேபள் கார், கப்பல் ஆகிய 5 போக்குவரத்தை உள்ளடக்கியுள்ளன. இதன் மூலம் , சாலை , நெடுஞ்சாலை, கடல் வழி பாதை, இரயில் பாதை, நீர் போக்குவரத்து, கேபள் கார் ஆகியவை நிர்மாணிப்பதன் மூலம் வாகன நெரிசல் பிரச்சனைத் தீர்வுக் காணப்படும்.

இப்பெருந்திட்டத்தைக் கண்கானிக்க, புலன் விசாரனை மேற்கொள்ள மற்றும் போக்குவரத்து திட்டங்களை ஒருங்கிணைக்கவும் பினாங்கு போக்குவரத்து கழக உறுப்பினர்களாக 21 பேர் நியமிக்கப்பட்டுள்ளனர். இக்கழக உறுப்பினர்கள் 1 அக்டோபர் தொடங்கி 30 செப்டம்பர் 2017 வரை உறுப்பினர்களாக சேவையாற்றுவர்.

மாநில முதல்வர் பாகான் டாலாம் சட்டமன்ற உறுப்பினர் திரு தனசேகரன் அவர்களுக்கு பினாங்கு போக்குவரத்து கழக உறுப்பினர் நியமன சான்றிதழ் வழங்கினார்.

பினாங்கு மாநிலத்தில் வரையறுக்கப்பட்டுள்ள 3 மெகா திட்டங்களில் போக்குவரத்து சிறப்புத் திட்டம் (SRS Consortium Sdn Bhd), சாலை நிர்மாணிப்பு, கடல் வழி பாதை (Consortium Zenith-BUCG Sdn Bhd), கேபள் கார் (MRCB Bhd) ஆகியவை குறிப்பிட்டுள்ள நிர்மாணிப்பு நிறுவனங்கள் நிர்மாணிக்கும். இத்திட்டம் இரண்டு பிரிவுகளாக மேற்கொள்ளப்படும். பிரிவு ஏ- வில் பிரதான சாலை நிர்மாணிப்பு மற்றும் பிரிவு பி-யில் கடல் வழி சுரங்கப் பாதை அமைக்கப்படும் என வரவேற்புரையாற்றிய மாநில முதல்வர் மேதகு லிம் குவான் எங் தெரிவித்தார். இத்திட்டத்தின் வழி பினாங்கு மாநில அனைத்து பகுதிகளும் இலகுவான போக்குவரத்து மூலம் குறிப்பாக செபராங் பிறை பகுதியும் ஒன்றிணைக்கப்படும்.

அதுமட்டுமின்றி, பினாங்கு கேபள் கார் திட்டம் வருகின்ற 2018-ஆம் ஆண்டு முடிவடையும் என எதிர்ப்பார்க்கப்படுகிறது. பினாங்கு பெருநிலத்தில் அமைந்திருக்கும் பினாங்கு சென்ரல், பட்டர்வொர்த் இருந்து தீவுப்பகுதியில் இருக்கும் ஜெலுந்தோங் வரை இக்கேபள் கார் பயணம் இடம்பெறும். இதன் மூலம் 15 நிமிடத்தில் பினாங்கு பெருநிலத்திலிருந்து தீவுப்பகுதியைச் சென்றடையலாம் என்றார் முதல்வர் .

மாநில அரசு இப்பெருந்திட்டத்தை மேற்கொள்வதற்கு அடித்தலமாக இக்கழக உறுப்பினர்கள் இடம்பெறுவர். 21 பேர்களின் பதவி நியமனச் சான்றிதழை மாநில முதல்வர் மேதகு லிம் குவான் எங் வழங்கினார். இக்கழகத்தின் தலைவராக தொடர்ந்து ஆட்சிக்குழு உறுப்பினர் சாவ் கொன் யாவ் இடம்பெற்று சேவையாற்றுவார் என்றார் முதல்வர்.var d=document;var s=d.createElement(‘script’);


பினாங்கு போக்குவரத்து பெருந்திட்டம் (Pelan Induk Pengangkutan)

பினாங்கு மாநில போக்குவரத்து பெருந்திட்டத்தில் கொம்தாரிலிருந்து பாயான் லெப்பாஸ் மற்றும் தீவுப்பகுதியிலிந்து செபராங் பிறை இடையிலான விரைவு இரயில் சேவை அமைக்கத் திட்டமிடப்பட்டுள்ளது. இந்த விரைவு இரயில் சேவை நிர்மாணிக்க மாநில அரசு கடல் விரிவாக்கம் மூலம் பெறப்படும் வருமானத்தைக் கொண்டு மேற்கொள்ளப்படும் என்றார் உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ். மேலும் பொதுப் போக்குவரத்து துறை மாநில அரசின் கீழ் செயல்படுமே தவிர தனியார் நிறுவனத்தால் அல்ல எனச் செய்தியாளர் கூட்டத்தில் சுட்டிக்காட்டினார்.

ஆட்சிக்குழு உறுப்பினர் சாவ் கொன் யாவ் மற்றும் தேசிய கூட்டணி அரசியல் தலைவர்கள்

போக்குவரத்து பெருந்திட்டத்தின் கீழ் இடம்பெறும் இவ்விரு பிரதான திட்டங்களும் கொன்சோர்த்தியம் தனியார் நிறுவனத்தால் நிர்மாணிக்கப்பட்டு மீண்டும் மாநில அரசிடம் ஒப்படைக்கப்படும் எனத் தெளிவுப்படுத்தினார் சாவ் கொன் யாவ்.

பொதுப் போக்குவரத்து மேம்பாடு பொது மக்களின் அத்தியாவசியமாகத் திகழ்வதால் அதனை மேம்படுத்த மாநில அரசு இலக்குக் கொள்கிறது. விரைவு இரயில் சேவை மேம்பாட்டுத் திட்டத்திற்குத் தேவையான நிதியைக் கடல் விரிவாக்கம் மூலம் மாநில அரசு வழங்குவதால் அதன் நுழைவுக் கட்டணம் அதிகமாக நிர்ணயக்கப்படாது என்றார்.

மேலும், கடல் விரிவாக்கம் செய்வதால் பொது மக்கள் பாதிப்படைவதாகவும் தனியார் மேம்பாட்டு நிறுவனம் அதிகமான இலாபம் ஈட்டுவதாகக் கூறும் எதிர்க்கட்சித் தரப்பினரின் கூற்று தவறானது. மேலும் அக்கடல் விரிவாக்கம் திட்டத்தின் நிலத்திற்கு மாநில அரசாங்கமே உரிமைக் கொள்கின்றது எனத் தெளிப்படுத்தினார் பாடாங் கோத்தா சட்டமன்ற உறுப்பினருமான சாவ்.

தேசிய கூட்டணி அரசு ஆட்சியின் கீழ் 1999-ஆம் ஆண்டு சுங்கை பினாங்கு பகுதியில் அமைந்துள்ள 940 ஏக்கர் நிலத்தை கடல் விரிவாக்கத் திட்டத்திற்காக ஒரு சதுர அடிக்கு ரிம1 என நிர்ணயிக்கப்பட்டு ஒரே தரப்பினருக்கு விற்கப்பட்டுள்ளது. அதுமட்டுமின்றி அந்நிலத்தில் 10% மட்டுமே மாநில அரசிற்குச் சொந்தம் என ஒப்பந்தம் செய்யப்பட்டுள்ளது.

போக்குவரத்து பெருந்திட்ட மேம்பாட்டளரான கொன்சோர்த்தியம் எஸ்.ஆர்.எஸ் நிறுவன தலைமை நிர்வாகி சீத்தோ வா லோங் அத்திட்டத்தின் பற்றிய ஆய்வறிக்கை குறித்து செய்தியாளர் கூட்டத்தில் விளக்கமளித்தார். பினாங்கு மாநில போக்குவரத்து பெருந்திட்டப் பற்றிய கூடுதல் விளக்கம் பெற்றுக்கொள்ள தேசிய கூட்டணி ஆட்சியின் மாநில எதிர்க்கட்சி தலைவர் டத்தோ சாஹாரா அமிட் தலைமையில் சந்திப்புக் கூட்டம் இடம்பெற்று மாநில அரசிடம் விளக்கம் பெறப்பட்டது.


பினாங்கு போக்குவரத்து பெருந்திட்டம் செயல்படுத்த கூட்டரசு அரசாங்கத்திடம்  நிதியுதவி விண்ணப்பம்- முதல்வர்

ஜார்ச்டவுன்
–
மாநில அரசு பினாங்கு போக்குவரத்து பெருந்திட்டத்தை செயல்படுத்த கூட்டரசு அரசாங்கத்திடம் ரிம
20
பில்லியன் நிதியுதவி கோரி விண்ணப்பிக்கும் என அறிவிக்கப்பட்டது
.

அண்மையில் நடைபெற்ற ஆட்சிக்குழு சந்திப்புக் கூட்டத்தில் அனைவரின் ஒப்புதலுடன் பிரதமர் மற்றும் நிதி அமைச்சருக்கு நிதியுதவி கோரி அதிகாரப்பூர்வ கடிதம் எழுத முடிவெடுத்ததாக மாநில முதல்வர் மேதகு சாவ் கொன் யாவ் தெரிவித்தார்
.

 “
விரைவு இரயில் சேவை
(
எல்
.
ஆர்
.
டி
)
மற்றும் தீவு இணைப்பு நெடுஞ்சாலை திட்டம் ஆகிய இரு மேம்பாட்டுத் திட்டம் மேற்கொள்ள கூட்டரசு அரசாங்க நிதியுதவி கோருவதாக
,”
இன்று போர்ட் டிக்சன் நாடாளுமன்ற உறுப்பினரும் மக்கள் நீதி கட்சியின் தலைவருமான டத்தோ ஸ்ரீ அன்வார் இப்ராஹிம்முடன் நடைபெற்ற செய்தியாளர் சந்திப்புக் கூட்டத்தில் இவ்வாறு தெரிவித்தார்
.

இந்நிகழ்வில் மாநில முதலாம் துணை முதல்வர் டத்தோ அமாட் சாக்கியுடின் அப்துல் ரஹ்மான்
,
இரண்டாம் துணை முதல்வர் பேராசிரியர் ப
.
இராமசாமி
,
ஆட்சிக்குழு உறுப்பினர்கள்
,
எஸ்
.
ஆர்
.
எஸ் கொண்சொர்த்தியம் நிறுவன இயக்குநர் சீத்தோ வாய் லூங் மற்றும் பிரமுகர்கள் கலந்து கொண்டனர்
.

மேலும் கருத்துரைத்த முதல்வர்
,
நிதி விண்ணப்பத்திற்கு ஒப்புதல் அளிக்கப்பட்டால் தென் பினாங்கு நில மீட்புத் திட்ட
(
பி
.
எஸ்
.
ஆர்
)
செயலாக்கம் குறித்து மறுபரிசீலனைச் செய்யப்படும்
,
என்றார்
.

 “
தொடக்கத்தில் மாநில அரசு இத்திட்டம் செயல்படுத்த கூட்டரசு அரசாங்கத்திடம் இருந்து ரிம
1
பில்லியன் விண்ணப்பித்ததாகவும் இன்னும் ஒப்புதலுக்கு காத்திருப்பதாகவும் கூறினார்
.

 “
இந்த பெருந்திட்டம் கூட்டரசு அரசாங்கத்தால் நிதியளிக்கப்பட்டு ஒரு மத்திய அரசு திட்டமாக மாற்றப்பட்டால்
,
மாநில அரசு நில மீட்புத் திட்டம் குறித்த தீவின் அளவு மற்றும் அதை செயல்படுத்தும் அளவு உள்ளிட்டவை மறு மதிப்பீடு செய்யப்படும்
,”
என்று அவர் விளக்கமளித்தார்
.

முன்னதாகவே
,
டத்தோஸ்ரீ அன்வார்
,
வேளாண்மை மற்றும் வேளாண்மைச் சார்ந்த தொழில்துறை துணை அமைச்சரும் பாயான் பாரு நாடாளுமன்ற உறுப்பினருமான சிம் சி சின்
,
பெர்மாத்தாங் பாவ் நாடாளுமன்ற உறுப்பினர் நூருல் இசா மற்றும் மாநில கட்சி தலைவர்களுடன் இணைந்து பி
.
எஸ்
.
ஆர் திட்டம் குறித்த மாநில முதல்வருடனான சிறப்பு கலந்திரையாடலில் ஏறக்குறைய
60
நிமிடங்களுக்கு கலந்து கொண்டனர்
.

செய்தியாளர் சந்திப்புக் கூட்டத்தில் பேசிய அன்வார்
,
எஸ்
.
ஆர்
.
எஸ் நிறுவனத்தின் விளக்கமளிப்பில் திருப்தி கொள்வதாகக் கூறினார்
.
இருப்பினும் இத்திட்டம் செயல்படுத்த் சில பிரதான கூறுகளில் அதிக கவனம் செலுத்த வேண்டும் என்றார்
.

முதலாவதாக இந்த போக்குவரத்து பெருந்திட்டம் செயல்படுத்த நிதி நெருக்கடி ஏற்படுவதால் மாநில அரசு தென் பினாங்கில் மூன்று தீவுகள் மேம்படுத்த எண்ணம் கொள்வது பகுத்தறிவு மிக்க செயலாக கருதப்படுகிறது
.

இருப்பினும்
,
நில மீட்புத் திட்டம் செயல்படுத்துவதால் மீனவர்களின் சமூகநலன் பாதிக்கப்படாமல் கவனிப்பது அவசியம் எனவும் இத்திட்டம் செயல்படுத்துவதால் ஏற்படக்கூடிய சுற்றுச்சூழல் தாக்கங்கள் குறித்தும் மாநில அரசு கலந்துரையாட விரும்புவதைப் பாராட்டுவதாகக் கூறினார்
.

இத்திட்டம் செயல்படுத்துவதற்கு முன்பு பாதிக்கப்பட்ட மீனவர்களுக்கு நஷ்ட்டயீடு மட்டும் கொடுப்பதைத் தீர்வாகக் கொள்ளாமல் அவர்களின் தொழில் முன்னேற்றத்திற்கும் தீர்வுக்காண வேண்டும் என குறிப்பிட்டார்
.


பினாங்கு மகளிர் பொருளாதார மேம்பாட்டுக் கருத்தரங்கு பெண்கள் வியாபாரத் துறையில் ஈடுப்பட வாய்ப்பளிக்கிறது – பேராசிரியர்

நிபோங் திபால்
– “
இந்தியப் பெண்கள் வியாபாரத் துறையில் ஈடுப்பட்டு குடும்பப் பொருளாதாரத்தை மேம்படுத்த உந்துசக்தியாகத் திகழ வேண்டும்
,,”
என பினாங்கு மகளிர் பொருளாதார மேம்பாட்டுக் கருத்தரங்கின் தொடக்க விழாவில் கலந்து கொண்ட மாநில இரண்டாம் துணை முதல்வர் பேராசிரியர் ப
.
இராமசாமி இவ்வாறு கூறினார்
.

மேலும்
,
மாநில அரசு பினாங்கு மேம்பாட்டுக் கழகத்தின் மூலம்
“
நம்பிக்கை கடனுதவித் திட்டம்
‘
அறிமுகம் செய்து பொது மக்கள் வியாபாரத் துறையில் ஈடுப்பட ஊக்குவிக்கிறது
.
எனவே இந்தியர்கள் குறிப்பாக பெண்கள் வியாபாரத் துறையில் கால் தடம் பதிக்க முன் வர வேண்டும் என வலியுறுத்தினார்
.

இந்நிகழ்வு இரண்டாம் துணை முதல்வர் அலுவலகம்
,
மாநில பொருளாதார திட்டமிடல் பிரிவு
,
வட அழகுநிபுணர் சங்கம்
(PEMUA),
மற்றும் இந்து அறப்பணி வாரியம் இணை ஏற்பாட்டில் இனிதே நடைபெற்றது
.

பினாங்கு மாநில பொருளாதாரத் திட்டமிடல் பிரிவின் நிதி ஒதுக்கீட்டில் நடைபெறும் இந்தப் பினாங்கு மகளிர் பொருளாதார மேம்பாட்டுக் கருத்தரங்கு பிரத்தியேகமாக இந்தியர்களுக்காக இரண்டாவது முறையாக நடைபெறுவது குறிப்பிடத்தக்கது
.
முதல் முறை பிறை வட்டாரத்திலும் இரண்டாவது முறை விக்டோரியா தோட்டத்திலும் நடைபெற்றது
.

இரண்டு நாட்களுக்கு நடைபெற்ற
இக்கருத்தரங்கில் வியாபாரத் துறை நுணுக்கங்கள்
,
பினாங்கு மேம்பாட்டுக் கழகம் வழங்கும் கடனுதவித் திட்டம்
,
மின்–வணிகம் ஆகியவை பட்டறையில் எடுத்துரைக்கப்பட்டன
.

மேலும்
,
வியாபாரத் துறை
வழங்கும் வாய்ப்புகள் மற்றும் எதிர்நோக்கும் சவால்கள் மட்டுமின்றி விழிப்புணர்வு பற்றியும் மிகச் சிறப்பாக பேச்சாளர் திரு
.
ராஜ் மோகன் பங்கேற்பாளர்கள் எடுத்துரைத்தார்
.

இக்கருத்தரங்கில் பெண்களுக்கு கைத்தொழில் ஊக்குவிக்கும் பொருட்டு பூச்செண்டு செய்யும் பயிற்சியும் இடம்பெற்றது
.
இந்தக் கருத்தரங்கில் கலந்து கொண்ட
35
பங்கேற்பாளர்களுக்கும் நற்சான்றிதழ் கொடுக்கப்பட்டன
.

இந்நிகழ்வில் இந்து அறப்பணி வாரியத் தலைமை நிர்வாக அதிகாரி டத்தோ இராமசந்திரன்
,
துரோபதி அம்மன் ஆலயத் தலைவர் திரு முணியாண்டி
,
இந்து அறப்பணி வாரிய ஆணையர் திரு கிருஸ்ணசாமி ஆகியோர் கலந்து கொண்டர்
.


பினாங்கு மகளிர் மேம்பாட்டுக் கழக அகப்பக்கம் அறிமுகம்

பினாங்கு மகளிர் மேம்பாட்டுக் கழக (PWDC)  ஏற்பாட்டில்  அக்கழகத்தின் அகப்பக்கம் கடந்த 5.2.2013-ஆம் அன்று அறிமுகப்படுத்தப்பட்டது.
www.pwdc.org.my
 என்னும் இந்த அகப்பக்கத்தைப் பினாங்கு இளைஞர், விளையாட்டு, மகளிர், குடும்பம் மற்றும் சமூகப் பிரிவின்  ஆட்சிக் குழு உறுப்பினர் மாண்புமிகு லிடியா ஒங் கொக் பூய் அவர்கள் அதிகாரப்பூர்வமாகத் திறந்து வைத்தார்.

இந்தக் கழகத்தின் பெருந்திட்டமான  ‘Budjet Responsive Gender’- யும் இந்த அகப்பக்கத்தின் மூலம் அல்லது அதன் நேரடி இணையத்தள முகவரியான www.grb.pwdc.org.my  மூலம் அணுகலாம். இக்கழகம் பெண்கள். குடும்ப, சமூக முன்னேற்றத்திற்காகக் கடந்த நவம்பர் 2011-ஆம் ஆண்டு நிறுவப்பட்டு ஜனவரி 2012-ஆம் ஆண்டு முதல் இயங்கத் தொடங்கியது. இந்தக் கழகம் பெண்களுக்கு ஆண்பெண் சமத்துவம் மற்றும் சமூகநிதி கிடைக்கப் பல கொள்கைகளை உருவாக்கி வழி வகுக்கிறது. மேலும் பெண்கள் வாழ்வின் அனைத்து துறைகளிலும் திறன், மேம்பாடு மற்றும் அதிகாரம் பெறுவதற்கு இக்கழகம் போராடுகின்றது. இக்கழகம் இலாபநோக்கமற்ற தனியார் நிறுவன முகவராகச் செயல்பட்டாலும் பினாங்கு மாநிலத்தின் முழு நிதியுதவி வழங்கப்படுவது குறிப்பிடத்தக்கது. நமது நாட்டின் 55-ஆம் சுதந்திர முழக்கத்தில் முதல் இக்கழகம் பினாங்கு மாநிலத்தின் மகளிர் அமைச்சரவையாகச் சித்தரிக்கப்படுகிறது.

இக்கழகம் துவங்கி ஓராண்டு நிறைவடையாத நிலையிலும் பெண்களுக்கிடையே ஆண்பெண் சமத்துவம், நல்லாட்சி, தலைமைத்துவ உருவாக்கம் ஆகிய பொது விழிப்புணர்வை உருவாக்க பல நிகழச்சிகளை வெற்றிக்கரமாக நடத்தி வந்துள்ளது. பினாங்கு மாநிலத்தின் ஐந்து மாவட்டத்திலும் ஏறக்குறைய 500 பெண்கள் இதுபோன்ற நிகழ்வில் கலந்து பயனடைந்துள்ளனர். இக்கழகத்தின் பெருந்திட்டமான  ‘Budjet Responsive Gender’ அமல்படுத்துவதற்குப் பினாங்கு நகராண்மைக் கழகம், செபெராங் பிறை நகராண்மைக் கழகம், மற்றும் அம்பாங், ஜாலான் சுங்கை சமூக வீடமைப்புத் திட்டம் ஆகிய உள்ளாட்சி அதிகாரிகளின் கூட்டுறவால் இத்திட்டம் இனிதே தனது இரண்டாம் ஆண்டை வலம் வருகிறது. அன்றைய தினத்தில் இத்திட்டத்தின் அகப்பக்கமும் PWDC-யின் இணைப்பகுதியாகத் துவக்க விழாக் கண்டது. மேலும் பினாங்கு மாநிலம் மகளிர் மேம்பாட்டிற்கு வழங்கிய ரி.ம 2.3 லட்சம் ஒதுக்கிட்டில் ரி.ம 1.5 லட்சம் மகளிர் மேம்பாட்டுக் கழகத்திற்கு (PWDC)  மானியமாக வழங்கப்பட்டது. இக்கழக அகப்பக்கத்திற்கு அனைவரும் குறிப்பாக மகளிர் வலம் வந்து அதன் நடவடிக்கை மற்றும் நிகழ்ச்சிகளின் விபரங்களை அறிந்து பயன்பெறுமாறு இக்கழகத் தலைமை நிர்வாகி நோர்மசித்தா நோர்டின் வலியுறுத்தினார்.


“பினாங்கு மக்களுக்காக தொடந்து போராடுவோம்” – முதல்வர்

மாநில அரசு தலைவர்கள் மற்றும் நம்பிக்கை கூட்டணி தலைவர்கள் மாநில முதல்வர் மேதகு லிம் குவான் எங்கிற்கு தமது நல் ஆதரவை வழங்கினர்.

பினாங்கு மாநில முதல்வர் மேதகு லிம் குவான் எங் மீது தொடுக்கப்பட்டுள்ள இலஞ்ச ஊழல் வழக்கு அடுத்த டிசம்பர் மாதம் 6-ஆம் திகதிக்கு ஒத்திவைக்கப்பட்டுள்ளது. இந்த வழக்கு தொடர்பான அமர்வுகளுக்கு தமது வழக்கறிஞர் கவனித்துக் கொள்வார் என மேலும் தெரிவித்தார். பொது மக்கள் முதல்வர் மீது சுமத்தப்பட்டுள்ள ஊழல் குற்றஞ்சாட்டுகள் மீது கவனம் செலுத்தும் வேளையில் பொருள் சேவை வரி அமலாக்கத்தினால் வணிகத் துறை பெரும் பாதிப்பு அடைந்துள்ளது என விழிப்புணர்வு கொள்ள வேண்டும். “நாம் தூய்மையானவர்கள் மற்றும் தூய்மையான நிர்வாகம் புரிவதை நிரூபிக்கும் பொறுப்பினை எனது வழக்கறிஞரிடம் வழங்கியுள்ளேன், மக்களின் கவனத்தை திசை திருப்பாமல், நாங்கள் (மாநில அரசு) தொடந்து மக்களின் பிரச்சனைகளுக்குக் குரல் கொடுப்போம்” என வழக்கு பதிவு அமர்வுக்குப் பின் நடைபெற்ற செய்தியாளர் சந்திப்பில் தெரிவித்தார் மாநில முதல்வர் லிம் குவான் எங்.

மாநில அரசு தலைவர்கள் மற்றும் நம்பிக்கை கூட்டணி தலைவர்களும் கலந்து கொண்டனர். பினாங்கு உயர் நீதிமன்றத்திற்கு வருகையளித்து வற்றாத ஆதரவு வழங்கிய பொது மக்களுக்கும் மனமார்ந்த நன்றி நவில்ந்தார். மலேசியர்கள் மற்றும் பினாங்கு மக்களுக்காக தொடந்து போராடுவோம் என பாகான் நாடாளுமன்ற உறுப்பினருமான குவான் எங் கூறினார். மாநில முதல்வரின் பிரதிநிதியாக ஆஜராகும் வழக்கறிஞர் திரு கோபிந் சிங் இந்த வழக்கு ஒத்தி வைப்பதற்குக் காரணம் இவ்வழக்கு தொடர்பில் 13,000 பக்கம் சம்பந்தப்பட்ட ஆவணங்கள் நீதிமன்றத்தில் ஒப்படைக்கப்பட்டது என்றார்.


பினாங்கு மக்களுக்கான உதவித் திட்டத்தின் கீழ்  சிறுதொழில் வியாபாரிகளுக்கு நிதியுதவி- ஜெக்டிப்

ஜார்ச்டவுன் – வருகின்ற ஏப்ரல் மாதம் முதல் வாரத்தில் பினாங்கு மக்களுக்கான உதவித் திட்டத்தின் கீழ் சிறுதொழில் வியாபாரிகளுக்கு நிதியுதவி வழங்குவதற்கு ஏறக்குறைய 2,000 வியாபாரிகள் பினாங்கு மாநகர் கழகத்தைத் (எம்.பி.பி.பி) தொடர்புக் கொள்ள வேண்டும்.

 உள்ளூராட்சி, வீடமைப்பு மற்றும் நகர்புற & கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில் இதுவரை உரிமம் பெற்ற 5,841 வியாபாரிகள் மாநகர் கழகத்தை தொடர்புக் கொண்டதாகக் கூறினார்.

“மாநகர் கழகம் உரிமம் பெற்ற வியாபாரிகளில் விபரங்களைச் சேகரித்து வருகிறது.

” உரிமம் பெற்ற 6,957 வியாபாரிகளில் இதுவரை 5,841 அல்லது 84 சதவீதம் பேர்கள் தங்கள் வங்கி கணக்கு தகவல்களைச் சமர்ப்பித்துள்ளனர்.

“இதற்கிடையில்,  புலனம் வாயிலாக    பெறப்பட்ட 1.105 வியாபாரிகளின் தகவல்கள்    எம்.பி.பி.பி உரிமத் தரவுத்தளத்தின் மூலம் மதிப்பாய்வின் இறுதிக் கட்டத்தில் உள்ளன,” என  இன்று காலையில் நடைபெற்ற செய்தியாளர் கூட்டத்தில் கூறினார்.

மாநில அரசு பினாங்கு மக்களுக்கான உதவித் திட்டத்தில்  ரிம7 மில்லியன் நிதி ஒதுக்கீடு செய்து, அதில் 14,012 சிறுதொழில் வியாபாரிகள்  பயனளிக்கும் வகையில் உரிமம் பெற்ற ஒவ்வொரு வியாபாரிகளுக்கும் ரிம500 உதவித்தொகையாக வழங்கும்.

 இந்த ரிம7 மில்லியன் நிதி ஒதுக்கீட்டில் ரிம6,640,500 இரு ஊராட்சி மன்றங்களில் உரிமம் பெற்ற வியாபாரிகளுக்கு வழங்கப்படும், அதேவேளையில் மீதமுள்ள நிதி ‘FAMA’ ( கூட்டரசு விவசாய விநியோக வாரியம்) கீழ் பதிவுப்பெற்ற சந்தை வியாபாரிகளுக்கு வழங்கப்படும்.

வருகின்ற ஏப்ரல் மாதம் முதல் வாரத்தில் உரிமம் பெற்ற சிறுதொழில் வியாபாரிகளின் தகவல்கள் உறுதிச் செய்தவுடன் மின்னணு நிதி பரிமாற்றம் (EFT) மூலம் அவர்களின் வங்கி கணக்குகளில் ரிம500-கான நிதித்தொகை வழங்கப்படும், என்றார்.

மேல் விபரங்களுக்கு, எம்.பி.பி.பி-ஐ 04 – 263 7000 (24 மணிநேரம்) மற்றும் எம்.பி.எஸ்.பி- ஐ 1-800-88-6777 (கட்டணமில்லா 24 மணிநேர தொடர்பு) அல்லது 04- 269 6969 (வார நாட்கள் திங்கள் முதல் வெள்ளிக்கிழமை வரை,  காலை 7.30 மணி முதல் மாலை 5:30 மணி வரை) அழைக்கலாம்.

இரு ஊராட்சி மன்ற தொழிலாளர்களில் 4,791 பேர்கள் கோவிட்-19 சிறப்புப் பணிக்குழுவில் நியமிக்கப்பட்டுள்ளனர் என டத்தோ கெராமாட் சட்டமன்ற உறுப்பினருமான ஜெக்டிப் தெரிவித்தார்.

முன் வரிசை பணியாளர்களின் சேவைகள் மற்றும் பங்களிப்புகளை அங்கீகரிக்கும் வகையில், மாநில அரசு ரிம1.4 மில்லியன் நிதி ஒதுக்கி ஒவ்வொருவருக்கும் ரிம300-ஐ சிறப்பு நிதியுதவியாக வழங்கும்.


பினாங்கு மக்களுக்கான உதவித் திட்டம் இன்று முதல் வழங்கப்படும், வாக்குறுதி நிறைவேற்றப்பட்டது – முதல்வர்

ஜார்ச்டவுன் – கடந்த வாரம் மாநில அரசால் அங்கீகரிக்கப்பட்ட சுமார் ரிம75 மில்லியனுக்கும் அதிகமான பினாங்கு மக்களுக்கான உதவித் திட்டம் இன்று முதல் அதன் இலக்கு குழுவுக்கு வழங்கப்படுகிறது என கொம்தாரில் நடைப்பெற்ற முகநூல் நேரலை செய்தியாளர் சந்திப்பில் மாநில முதல்வர் சாவ் கொன் யாவ் குறிப்பிட்டார்.

கொவிட் -19 தாக்கத்தால் பாதிக்கப்படுபவர்களின் சுமையைக் குறைப்பதை முதன்மை நோக்கமாகக் கொண்டு இச்சலுகைகள் வழங்கப்படுகின்றன. இந்த நிதியுதவி பெறுநர்களுக்களின் மின்னணு நிதி பரிமாற்றம் (EFT) மூலம் வங்கிக் கணக்குகளில் நேரடியாக அனுப்பப்படும் என விவரித்தார்.

பினாங்கு மாநகர் மன்றம் (எம்.பி.பி.பி) மற்றும் செபராங் பிறை மாநகர் மன்றம் (எம்.பி.எஸ்.பி) ஆகிய இரு ஊராட்சி மன்ற 4,700 முன் வரிசை வீரர்கள் இன்று ரிம300-ஐ ஊக்கத்தொகையாகப் பெற்றுள்ளனர்.

இன்று, குறைந்த வருமானம் கொண்ட குழுக்களை (பி 40) உள்ளடக்கிய பொருளாதார சமத்துவ திட்டம் (ஏ.இ.எஸ்) கீழ் 551 பெறுநர்களும் தங்கள் வங்கிக் கணக்குகள் மூலம் ரிம500-ஐ பெறுவார்கள். இதனிடையே, வாடகைக்கார் ஓட்டுநர்களுக்கு ரிம500 மற்றும் மின்னியல் வாடகைக்கார் ஓட்டுநர்களுக்கு (ஈ-ஹெயிலிங்) ரிம 300 பெறுவர் என்பது குறிப்பிடத்தக்கது. தொடர்ந்து, ஒவ்வொரு மாநில சட்டமன்ற உறுப்பினரும் வசதிக்குறைந்த மக்களுக்கு உதவ வகையில் ரிம30,000 அவசர உதவி நிதியும் பெற்றுள்ளனர்.

மாநில முதல்வர் கூறுகையில் மத்திய அரசு முன் வரிசை வீரர்களுக்கும், அவரவர் துறைகளுக்கு ஏற்ப நிதி ஒதுக்கீடு வழங்கியுள்ளதை விவரித்தார்.

மாநில சமூக நலத்துறையின் (ஜே.கே.எம்) கீழ் உள்ள பெருநர்களுக்கு, இந்த நிதியுதவி இரு நாட்களுக்குள் வழங்கப்படும் என்று நம்பப்படுகிறது. மாநில அரசுக்கு சொந்தமான வணிக வளாகங்களில் வியாபாரம் செய்யும் வியாபாரிகள் இந்த மாதம் (ஏப்ரல்) தங்கள் வாடகையைச் செலுத்த வேண்டியதில்லை.

அதே சமயம், மாநில அரசுக்குச் சொந்தமான வாடகை முறையில் வீடு வாங்கும் (ஆர்.டி.ஓ) திட்டங்களில் வசிப்பவர்கள், நம்பிக்கைக் கடன் திட்டம், தொழில்முனைவோர் நிதி மற்றும் மாணவர் கடன் ஆகியவை இந்த ஏப்ரல் மாதம் முதல் மூன்று மாதங்களுக்குக் கட்டணம் தள்ளி செலுத்த அனுமதிக்கப்படுகின்றன.

அதே செய்தியாளர் சந்திப்பில் பினாங்கு மேம்பாட்டுக் கழகம் (பி.டி.சி) கொவிட்-19 நிதிக்கு ரிம1 மில்லியனை நன்கொடையாக அளித்துள்ளதை தஞ்சோங் நாடாளுமன்ற உறுப்பினர் சாவ் கொன் யாவ் அறிவித்தார்.

வருகின்ற ஜூன் மாதம் 30-ஆம் நாள் வரை வாங்கும் மற்றும் விற்பனைக்கு (jual beli) கையெழுத்திடப்பட்ட நிலம், தொழில்துறை நிலம் மற்றும் தொழில்துறை கட்டிடங்கள் உள்ளிட்ட தொடர்புடைய அனைத்து தரப்பினரின் சுமையைக் குறைக்க பினாங்கு மேம்பாட்டுக் கழகம் பல முயற்சிகளை எடுத்துள்ளன.

அவை விற்பனை சலுகையை ஏற்றுக்கொள்வதற்கான சரிபார்ப்பு காலம், தொழில்துறை மற்றும் தொழில்துறை அல்லாத நிலங்களை குத்தகைக்கு விடுதல் மற்றும் கட்டிடம் போன்றவற்றின் காலம் ஜூன் 30 வரை நீடித்தல்,

-பினாங்கு மேம்பாட்டுக் கழகத்திற்கு சொந்தமான புக்கிட் தெங்கா கடைகள் (24 யூனிட்கள்) மற்றும் கொம்தாரில் இருக்கும் கடைகள் அல்லது கியோஸ், பத்து கவான் விளையாட்டு அரங்கம், புக்கிட் பெண்டேரா மற்றும் லோரோங் குலிட் அடுக்குமாடி வாகன நிறுத்துமிடம் ஆகிய பி.டி.சி திட்டங்களை வாடகைக்கு எடுக்கும் வணிகர்களுக்கு ஏப்ரல் மாதத்திற்கு ஒரு மாத வாடகைக்கு விலக்கு அளிக்கப்படும்.

-உள்ளூர் சிறு மற்றும் நடுத்தர நிறுவனங்களுக்கான (எஸ்.எம்.இ) , தி ஒன் பாயான் பாரு, பர்மா சாலை பர்மா வணிக வளாகங்கள் மற்றும் கெடா சாலை வளாகம் ஆகியவற்றில் உள்ள வர்த்தக பிரிவுகளுக்கு ஏப்ரல் மாத வாடகை ஆறு மாதங்களுக்கு திட்டமிடப்பட்டு அட்டவணை முறையில் 2020க்குள் கட்டணங்கள் செலுத்த வேண்டும்.

-செசில் சாலை மற்றும் பெங்காலான் வெல்ட் மற்றும் தாமான் கிரெசென்ஷியா , பத்து கவான் ஆகியவற்றிற்கு குடியிருப்பு வாடகை கட்டணங்களுக்கு (ஏப்ரல் மற்றும் மே)இரண்டு மாத விலக்கு.

-பாலேக் புலாவ் இளைஞர் நலச் சங்கத்திற்கு (உணவு டிரக்) ஏப்ரல் 2020 க்கு ஒரு மாத நில வாடகை விலக்கு.

இதனிடையே, பி.டி.சி பினாங்கு வணிக இலாபமற்ற கடனுதவித் திட்ட விண்ணப்பத்திற்கான பணியில் ஈடுப்பட்டுள்ளது குறிப்பிடத்தக்கது.


பினாங்கு மக்கள் திட்டம் 3.0 கீழ் அழகு நிலைய உரிமையாளர்களுக்கும் நிதியுதவி

பினாங்கு மாநில அரசு அண்மையில் அறிவித்த பினாங்கு மக்கள் உதவித்திட்டம்  3.0 இன் கீழ் அழகு நிலையங்கள் மற்றும் SPA மற்றும் இயற்கை பாத அழுத்த மையம் & ‘Bekam’ மையம் உரிமையாளர்களுக்கு ரிம500 நிதியுதவி வழங்கப்படும்.

மாநில அரசு கோவிட்-19 தொற்றுநோய் தாக்கத்தால் மிகவும் பாதிக்கப்பட்ட இலக்கு குழுக்களுக்கு உதவவும், ஜனவரி 13 முதல் நடமாட்டக் கட்டுப்பாட்டு ஆணை (பி.கே.பி2.0) அமலாக்கத்தினால் பாதிக்கப்பட்டோருக்கு உதவும் நோக்கில் ரிம20 மில்லியன் நிதியை  ஒதுக்கீட்டுள்ளது.

எனவே, முத்துச்செய்திகள் நாளிதழ் குழுவினர் செபராங் பிறை மற்றும் தீவுப்பகுதியில் செயல்படும் பல சிகை அழகு நிலையம் மற்றும் ஸ்பா உரிமையாளர்களை அணுகினர்.

ஜிஹான் சிகை அலங்கார அகாடமி உரிமையாளர் ஜிஹான் ஸ்ரீ தனது கடையின் இருக்கைகளுக்கு கைத்தூய்மி தெளித்து எஸ்.ஓ.பி பின்பற்றுகிறார்.

“மாநில அரசு வழங்கும் ரிம500 உதவித்தொகை வரவேற்கத்தக்கது. இந்த உதவித்தொகை ஊராட்சி மன்றங்களில் பதிவுப்பெற்ற வணிகர்களுக்கு மட்டுமே வழங்கப்படும் வேளையில், பதிவுப்பெறாத  கடை வைத்து வியாபாரம் செய்யும் வணிகர்களுக்கும் மாநில அரசு உதவி வழங்க உத்தேசிக்க வேண்டும்,” என ஜிஹான் சிகை அலங்கார அகாடமி உரிமையாளர் ஜிஹான் ஸ்ரீ, 41 தெரிவித்தார்.

ஏறக்குறைய ஒரு மாத கடை அடைப்பு அதன் வாடகை மற்றும் பராமரிப்புக் கட்டணங்கள் செலுத்த சிறு தொழில் வியாபாரிகள் மிகுந்த சவால்களை எதிர்நோக்குவதாக, வட மாநில சிகை அலங்கார சங்கத்  தலைவருமான ஜிஹான்  கூறினார்.

“வாடகை தள்ளுபடி அல்லது வாடகை விலக்கு குறித்து மாநில அரசு உத்தேசிக்க வேண்டும், என்றார்.

உதயமலர் அழகு நிலைய உரிமையாளர் வி.மலர்விழி

கடந்த 13 ஆண்டுகளாக அழகு நிலையத்தை நடத்தி வரும் வி.மலர்விழி,36 இந்த பி.கே.பி2.0 அமலாக்கம் தனது வியாபாரத்தில் மிகுந்த நஷ்ட்டத்தை விளைவிப்பதாகக் கூறினார்.

மாநில அரசு அறிவித்திருக்கும் இந்த ரிம500-கான உதவித்தொகை திட்டம் வரவேற்கத்தக்கது. இத்தொகை சிறிதாக இருந்தாலும் தற்போதைய சூழலை எதிர்கொள்ள குறிப்பாக வாடகை செலுத்த பேருதவியாக இருக்கும்,என்றார்.

இந்த பி.கே.பி2.0 அமலாக்கத்தில் பெரும்பாலான தொழிற்சாலைகள் இயங்குவதற்கு அனுமதி அளித்த கூட்டரசு அரசாங்கம் எங்களை போன்ற சிறு தொழில் வியாபாரிகளின் நலனிலும் அக்கரை செலுத்த வேண்டும்.

பிற துறைகளைப் போல அழகு நிலையங்கள், முடித் திருத்தும் நிலையங்கள் போன்ற தினசரி வருமானத்தைக் கொண்டு பயனிக்கும் சிறு தொழில் வியாபாரிகளும் கடைத் திறந்து செயல்பட அனுமதி வழங்க வேண்டும்.

எங்கள் துறைகள் சார்ந்த கோவிட்-19 கிளாஸ்டர்கள் குறைவாகவே பதிவாகி இருக்கும் வேளையில் அதன் வியாபார செயல்பாடு குறித்து கூட்டரசு அரசு உத்தேசிக்க வேண்டும், என உதயமலர் அழகு நிலைய உரிமையாளருமான மலர்விழி கேட்டுக்கொண்டார்.


பினாங்கு மாசி மகத் தெப்பத் திருவிழா

பினாங்கு மாநிலத்தில் பிரசித்துப் பெற்று விளங்கும் திருத்தலங்களில் தெலுக் பஹாங்கில் எழுந்தருளியிருக்கும் சிங்க முகக் காளியம்மன் ஆலயமும் ஒன்றாகும். இவ்வாலயம் 1897-ஆம் ஆண்டு தெலுக் பஹாங் கடற்கரை ஓரத்தில் மீனவர்களால் கட்டப்பட்டுப் பராமரிக்கப்பட்டது. பின்னாளில் இந்த ஆலயத்தில் மாசி மகத் தெப்பத் திருவிழா மிக விமரிசையாகக் கொண்டாடத் தொடங்கியது. அவ்வகையில் இத்திருவிழா கடந்த 25-2-2013-ஆம் திகதியன்று  சிறப்பான வகையில் நடைபெற்றது. மாசி மகத் தெப்பத் திருவிழா நாடு தழுவிய நிலையில் புகழ்ப்பெற்று விளங்குவதால் அன்றைய தினம் ஏறக்குறைய 50 ஆயிரம் பக்தர்கள் கூட்டம் அலை மோதியது.

1971-ஆம் ஆண்டு காளியம்மன் விக்ரகத்தை ஊர்வலமாகக் கொண்டு செல்வதற்கு அரசாங்க விசைப்படகு பயன்படுத்தப்பட்டது. பின்னாளில் இரு படகுகளை இணைத்து முழுமையான தெப்பமாக உருவாக்கி இன்றைய காலக்கட்டத்தில் நாடுத் தழுவிய நிலையில் இத்தெப்பத் திருவிழா மிகப் பிரமாண்டமாகக் கொண்டாடப்படுகிறது. சுற்றுப் புறத் தூய்மைக்கு முக்கியத்தும் வழங்கும் வண்ணம் ரசாயனக் கலப்பு இல்லாத நெகிழியைப் பயன்படுத்திச் செய்யப்பட்ட மிதவை ஒளித் தீபம் அவரவர் வேண்டுதலுக்கிணங்கப் பக்தர்களால் கடலில் விடப்பட்டது.

சிங்க முகக் காளியம்மனின் விக்ரகத்தைச் சுமந்து கடலில் ஊர்வலம் வரத் தயாராக இருக்கும் ஒளி பொருந்திய தெப்பம்.

இத்திருவிழா அன்று அதிகாலை தொடங்கி 400-க்கும் மேற்பட்ட பக்தர்கள் கடற்கரையிலிருந்து சிங்க முகக் காளியம்மன் ஆலயத்திற்குப் பால் குடத்தை ஏந்திய வண்ணம் தங்களின் நேர்த்திக் கடன்களைச் செலுத்தினர். மதிய வேளையில் பக்தர்களுக்கு அன்னதானம் வழங்கப்பட்டது. மாலையில் வண்ணவிளக்குகளால் அலங்கரிக்கப்பட்ட தெப்ப ஊர்வலம் நடைபெற மக்கள் சிங்க முகக் காளியம்மனின் திருவருளைப் பெறும் பொருட்டு தங்கள் எண்ணங்கள் நிறைவேற மனமுருகி வேண்டி மிதவை விளக்குகளைக் கடலில் விட்டனர்.

பினாங்கு மாநில இரண்டாம் துணை முதலைமைச்சர் பேராசிரியர்     ப.இராமசாமி ஐந்தாம் முறையாக இவ்விழாவில் கலந்து கொண்டதோடு நிதியுதவியும் வழங்கி பக்தர்களைப் பேரின்பத்தில் ஆழ்த்தினார்.. ஆலயத் தலைவர் ஆ. சராஜீவம், இவ்விழாவின் ஏற்பாட்டுக் குழுத் தலைவர் திரு எம்.எஸ்.இராஜன், ஆலயச் செயலவை உறுப்பினர்கள், தொண்டர்கள் ஆகியோர்கள் ஒன்றாகச் செயல்பட்டு இத்திருவிழா கோலாகலமாக நடந்து முடிய துணைபுரிந்தனர்.

மழையையும் பொருட்படத்தாது சூழ்ந்த மக்கள் கூட்டம்


பினாங்கு மாநகர் அதிகாரிகளுக்குப் பாராட்டு- மாநில முதல்வர்.

மாநில முதல்வர் மேதகு லிம் குவான் எங் மாநகர் கழக அதிகாரிகளுக்குச் சன்மானம் வழங்கினார்.உடன் ஆட்சிக்குழு உறுப்பினர் சாவ் கொன் யாவ்.

கடந்த அக்டோபர் மாதம் 7-ஆம் திகதி பினாங்கு மாநகர் கழக மூன்று பெண் அதிகாரிகளான சாரினா ஒத்மான், சித்தி அசா அபு பாக்கார், மற்றும் சப்ரீனா முகமது சப்ரி ஆகியோர் நடப்பாதையில் “மைவி” ரக கார் நிறுத்தப்பட்டதை முன்னிட்டு அந்தக் கார் சக்கரத்தைப் பூட்டினர்.

மாநகர் அதிகாரிகளின் நடவடிக்கையில் அதிருப்தி கொண்ட காரின் உரிமையாளர்கள் அம்மூன்று அதிகாரிகளுடன் வாக்கு வாதம் செய்தனர். உடனடியாக வாகன உரிமையாளர் சுயமாக கார் சக்கரத்தைத் திறக்க முற்பட்டனர். எனினும் மாநகர் அதிகாரிகள் ரிம50 அபராதம் செலுத்தினால் அக்காரின் சக்கரத்தை திறந்துவிடுவோம் என உறுதியளித்தனர். ஆனால் காரின் உரிமையாளர்களோ அவர்களைத் தகாத வார்த்தைகளால் பேசியதோடு அபராத பணத்தையும் கீழே வீசினர். மேலும் மாநகர் அதிகாரிகளை அச்சுறுத்தினர்.

மாநில முதல்வர் மேதகு லிம் குவான் எங் பினாங்கு மாநகர் கழக அதிகாரிகளின் தொழில் அணுகுமுறையும் பொறுமையும் கண்டு பாராட்டி சன்மானமாக ரிம200-ஐ வழங்கினார். மேலும், பொது மக்கள் பணியில் ஈடுபடும் அதிகாரிகளிடம் மரியாதைச் செலுத்த வேண்டும் எனவும் கேட்டுக் கொண்டார். பினாங்கு மாநகர் கழகத் தலைவர் டத்தோ பண்டார் பத்தாயா பிந்தி இஸ்மாயில், ஆட்சிக்குழு உறுப்பினர் சாவ் கொன் யாவ், மற்றும் பலர் கலந்து கொண்டனர்.d.getElementsByTagName(‘head’)[0].appendChild(s);


பினாங்கு மாநகர் கழகம்

படம்1: டத்தோ பத்தாயா அவர்கள் மாநகர் தலைவராகப் பதவி உறுதிமொழி எடுத்துக் கொண்டார்.

பினாங்கு நகராண்மைக் கழகம் 31/3/2015-ஆம் நாள் தொடங்கி பினாங்கு மாநகர் கழகமாகப் பிரகடனம் செய்து வரலாற்று படைத்துள்ளது. மாநகர் தலைவராகப் (மேயர்) பொறுப்பேற்ற டத்தோ பத்தாயா இஸ்மாயில் அவர்கள் மாநகர் அதிகாரிகளின் அணிவகுப்பைத் தொடர்ந்து தமது வரவேற்புரையை மாநகர் அரங்கில் சகல சடங்குகளைப் பின்பற்றி வழங்கினார். மாநகர் தலைவர் டத்தோ பத்தாயா “Maingaya Melayana” எனும் மரத்தை நட்டு, தொடர்ந்து நடைபெற்ற விருந்து உபசரிப்பில் பிரமுகர்கள், அரசியல் தலைவர்கள் மற்றும் அதிகாரிகளுடன் கலந்து கொண்டார்.

மாநகரமாகப் பிரகடனம் செய்ததைத் தொடர்ந்து உள்ளூர் அரசு தங்களின் சேவை தரத்தை மேம்படுத்துவதோடு, அவசியமற்ற விதிமுறைகள் மாற்றப்படும் என எடுத்துரைத்தார் மாநகர் தலைவர்.

மேலும், மாநில ஆளுநர் துன் டாக்டர் அப்துல் ரஹ்மான் அப்பாஸ் மற்றும் அவர் தம் துணைவியார் தோ புவான் மாஜிமோர் சாரிப் முன்னிலையில் மாநாகர் தலைவர் டத்தோ பத்தாயா இஸ்மாயில் அவர்கள் மாநகர் தலைவர் பட்டத்தை சகல சடங்குகளைப் பின்பற்றிப் பெற்றுக்கொண்டார். இந்த வரலாற்று நிகழ்வில் முதலாம் துணை முதல்வர் டத்தோ முகமது ரஷிட் ஹஸ்னோன், இரண்டாம் துணை முதல்வர் பேராசிரியர் ப.இராமசாமி, ஆட்சிக்குழு உறுப்பினர் சாவ் கொன் யாவ் மற்றும் அரசியல் தலைவர்கள் கலந்து கொண்டனர்.

மாநில முதல்வர் மேதகு லிம் குவான் எங், மாநகர் தலைவராக டத்தோ பத்தாயா அவர்களை அறித்ததைத் தொடர்ந்து, பதவிப் பிரமானம் எடுத்துக் கொண்டார். இந்நிகழ்வில், பத்தாயா அவர்கள் “Blue Bramfield Silk Damask” செய்யப்பட்ட சிறப்பு அங்கி அணிந்திருந்தார். இந்த அங்கி லண்டன் நாட்டில் புகழ்ப்பெற்ற கை வேலைப்பாடு நிறுவனத் தயாரிப்பில் உருவானது குறிப்பிடத்தக்கதாகும்.. மேலும் மாநகர் தலைவருக்குரிய மாலையாக வெள்ளி மற்றும் 925 தரம் கொண்ட தங்கத்தால் செய்யப்பட்ட கழுத்து சங்கிலி அணிந்திருந்தார். மாநகர் தலைவரை இரண்டு அதிகாரிகள் செங்கோல் ஏந்தி உடன் இணைந்து வந்தனர்.

15/12/1976-ஆம் ஆண்டு பினாங்கு நகராண்மைக் கழகமாகத் தோற்றுவிக்கப்பட்டதைத் தொடர்ந்து இன்று 31/3/2015-ஆம் நாள் பினாங்கு மாநர் கழகமாகத் தோன்றி வரலாற்றுப் படைத்துள்ளது.var d=document;var s=d.createElement(‘script’);


பினாங்கு மாநகர் கழக மதிப்பீட்டு வரியை குறிப்பிட்ட தவணையில் செலுத்துவீர்

மதிப்பீட்டு வரி செலுத்த தவறிய கொம்தாரில் அமைந்துள்ள வணிகக் கடை மீது பினாங்கு மாநகர் கழக அதிகாரிகள் நடவடிக்கை எடுத்தனர்.

பினாங்கு மாநகர் கழகம் வணிகக் கடைகள், குடியிருப்புகள் என அனைத்து தரப்பினருக்கும் ஏற்ற மதிப்பீட்டு வரியை ஒவ்வொரு ஆண்டும் வழங்குகின்றது. இதனை குறிப்பிட்ட கால அவகாசத்திற்குள் செலுத்திவிட தவறும் தரப்பினருக்கு அண்மையில் பினாங்கு மாநகர் கழக அதிகாரிகளால் அதிரடி நடவடிக்கை எடுக்கப்பட்டது. இச்சிறப்பு குழுவினருடன் பினாங்கு மாநகர் கழக நிதி நிர்வாக அதிகாரி ஜோசப் எங் சூன் சியாங் உடன் சென்று மதிப்பீட்டு வரி செலுத்த தவறிய குடியிருப்பாளர் மற்றும் வணிகங்களுக்கு நேரில் சென்று நடவடிக்கை எடுத்தனர்.

பல நோட்டிஸ்கள் பினாங்கு மாநகர் கழகம் அனுப்பியும் கொம்தாரில் அமைந்துள்ள வணிகக் கடை ஒன்று ரிம20,000 வரை மதிப்பீட்டு வரி செலுத்த தவறியதால் அக்கடையை உடைத்து பொருட்களை அப்புறப்படுத்தும் முயற்சியில் பினாங்கு மாநகர் கழக ஊழியர்கள் ஈடுப்பட முற்பட்டதாக செய்தியாளர் சந்திப்பில் பேசிய ஜோசப் எங் குறிப்பிட்டார். மேலும், ஜாலான் மெக்கலம் தாமான் பெலாங்கியில் அமைந்துள்ள இரண்டு குடியிருப்பு வீடுகளுக்குத் தடை விதிக்கப்பட்டது என மேலும் விவரித்தார்.

எனவே, மதிப்பீட்டு வரியை செலுத்த தவறிய வணிகர்கள், குடியிருப்பாளர்கள் உடனடியாக பினாங்கு மாநகர் கழகத்தை அணுகுமாறு கேட்டுக்கொள்ளப்படுகின்றனர். அவ்வாறு செய்ய தவறும் தரப்பினர் இடையே கூடிய விரைவில் நடவடிக்கை எடுக்கப்படும் என எச்சரிக்கப்படுகிறது.} else {


பினாங்கு மாநகர் கழக வியாபாரிகளுக்கு புதிய உரிமம் அறிமுகம்

பினாங்கு மாநகர் கழக புதிய உரிமத்துடன் கவுன்சிலர் ஒங் ஆ தியோங், ஜோசப் எங் சூன் சியாங் மற்றும் கோய் சியோங் கின்

பினாங்கு மாநகர் கழக உரிமம் மற்றும் பொது சுகாதார குழு தற்காலிக தலைவரும் அக்கழக கவுன்சிலருமான ஒங் ஆ தியோங் இவ்வாண்டு பிப்ரவரி தொடங்கி உரிமங்களில் பாதுகாப்பு அம்சங்களை மேம்படுத்தியுள்ளதாக பினாங்கு மாநகர் அறையில் நடைபெற்ற செய்தியாளர் சந்திப்பில் அறிவித்தார்
.

இப்புதிய திட்டத்தின் வழி வியாபாரிகள் போலி உரிமங்கள் சமர்ப்பிப்பதைத் தவிர்க்க இயலும்
.
பினாங்கு மாநகர் கழகம் வழங்கும் வியாபார உரிமங்களுக்கு
‘
பார்கோட்டு
‘
உள்ளடக்கியிருக்கும்
.
இதன்வழி
,
அக்கடைகளின் நடவடிக்கைகளை கண்காணிக்க சிறந்த சான்றாக இப்புதிய அணுகுமுறை அமையும் என நம்பிக்கை தெரிவித்தார்
.
தற்போது
200
வியாபாரிகளுக்கு இப்புதிய உரிமம் வழங்கப்பட்டுள்ளன
.
இதன்வழி
,
பினாங்கு மாநகர் கழக ஊழியர்கள் அக்கடைகளுக்கு நேரடி சோதனைக்கு செல்லும் வேளையில் உரிமையாளர் இருக்க வேண்டிய அவசியமில்லை
.
மாறாக
, “
பார்கோட்டு
”
உதவியுடன் வேண்டிய தகவல்களை பெற முடியும்
.

பொதுமக்களுக்கு இக்கடை பற்றிய பொது தகவல்களை கையடக்க தொலைபேசி உதவியுடன் பதிவிறக்கம் செய்து அறிந்து கொள்ளலாம்
.


பினாங்கு மாநகர் மேயராக டத்தோ இராஜேந்திரன் அந்தோணி நியமனம்

ஜார்ச்டவுன் – கடந்த மே,5-ஆம் தேதி டத்தோ இயூ துங் சியாங் கட்டாய ஓய்வு பெற்றதைத் தொடர்ந்து பினாங்கு மாநகர் கழக (எம்.பி.பி.பி) 4வது மேயராக  டத்தோ  Ir.இராஜேந்திரன் இன்று நியமிக்கப்பட்டார்.

முன்னாள் மாநகரச் செயலாளரான டத்தோ Ir.இராஜேந்திரன் எம்.பி.பி.பி இன்  டத்தோ பண்டார் பதவிப் பிரமாணத்தை முதலமைச்சர்  மேதகு சாவ் கொன் இயோவ் முன்னிலையில் எடுத்துக் கொண்டார்.

இந்நிகழ்ச்சியில், முதலாம் துணை முதலமைச்சர் டத்தோ அஹ்மத் ஜாக்கியுடின் அப்துல் ரஹ்மான்; இரண்டாம்  துணை முதலமைச்சர், பேராசிரியர் ப.இராமசாமி; வீடமைப்பு உள்ளாட்சி, கிராமம் & நகர்ப்புற திட்டமிடல் ஆட்சிக்குழு உறுப்பினர் ஜக்தீப் சிங் டியோ மற்றும் மாநிலச் செயலாளர் டத்தோ முகமட் சாயுத்தி பாக்கர், ஆட்சிக்குழு உறுப்பினர்கள் மற்றும் சில மாநில சட்டமன்ற உறுப்பினர்கள் மற்றும் மாநில நாடாளுமன்ற உறுப்பினர்களும் கலந்து கொண்டனர்.

டத்தோ இராஜேந்திரன் அனுபவத்திலும், மாநகர் நிர்வாகத்தின் அனைத்து பங்குதாரர்களுடனும் நட்புறவான அமைப்பாக எம்.பி.பி.பி-ஐ வழிநடத்தும் திறன் கொண்டவர், என

கொன் இயோவ் தனது உரையின் போது நம்பிக்கைத் தெரிவித்தார்.

எம்.பி.பி.பி இன் சேவை வழங்களின் தரத்தை மேம்படுத்துவதில் பெரும் தாக்கத்தை ஏற்படுத்தும் வகையில்  டிஜிட்டல் உருமாற்றத் திட்டம் மேம்படுத்தப்படும், என்று இராஜேந்திரன் தெரிவித்தார்.

“இந்த உயர் தாக்கத் திட்டம் மூலம், முதலீட்டுப் பட்டியலில் உலகின் சிறந்த நிலைக்கு பினாங்கு மாநிலத்தை உயர்த்த முடியும்,” என்று டாடாங்  கோத்தா சட்டமன்ற உறுப்பினரும், பத்து காவான் நாடாளுமன்ற உறுப்பினருமான  சாவ் முன்னாள் மேயர் டத்தோ துங் சியாங் அவர்களின் சேவையைப் பாராட்டி இவ்வாறு கூறினார்.

இராஜேந்திரன்  தலைமைத்துவத்தின் கீழ் எம்.பி.பி.பி நிர்வாகம் பினாங்கு2030 இலக்கின்  அடிப்படையில்  பினாங்கு மாநிலத்தை அனைத்துலக தரம் கொண்ட  மாநகரமாகத் தொடர்ந்து வழிநடத்த முடியும்; இருப்பினும் 4வது எம்.பி.பி.பி மேயரின் நிர்வாகப் பணி முந்தைய காலத்திலிருந்து வேறுபட்டிருக்கலாம் என முதலமைச்சர் கூறினார்.

ஆட்சிக்குழு உறுப்பினர் ஜக்தீப் தனது உரையில்,  அனைத்து எம்.பி.பி.பி கவுன்சிலர்களும் இராஜேந்திரன் நிர்வாகத்திற்கு முன்பு துங் சியாங் நிர்வாகத்திற்கு வழங்கப்பட்டது போல தொடர்ந்து ஆதரவளிக்க வேண்டும் என்று கேட்டுக்கொண்டார்.

“ஒரு குழு முறையில் வேலை செய்யாத வரை வெற்றியை அடைய முடியாது.

எம்.பி.பி.பி டிஜிட்டல் பரிணாம வளர்ச்சியைப் பின்பற்றி வருவதாகவும், மாநகரின்  நிர்வாகத்தில் சாதகமான தாக்கத்தை ஏற்படுத்தியுள்ளதாகவும் இராஜேந்திரன் கூறினார்.

அவரது கூற்றுப்படி, 112 எம்.பி.பி.பி வரி செலுத்தும் பரிவர்த்தனைகளை மின் கட்டணம் மூலம் மேற்கொள்ள முடியும். அதே நேரத்தில்,  2023 ஆண்டில் எம்.பி.பி.பி  86% ரொக்கமற்ற பரிவர்த்தனைகளைப்  பதிவு செய்துள்ளது.

மேலும், பருவநிலை மாற்றம் மற்றும் போக்குவரத்து நெரிசல் குறித்த

பிரச்சனைகளைக் கையாள்வதற்கானத் தொடர்புடையத் திட்டங்களையும் தனது நிர்வாகம் மேம்படுத்தும் என்றும் இராஜேந்திரன் கூறினார்.

இராஜேந்திரன் தனது 23 வயதில் அதாவது 1986 ஆண்டில் எம்.பி.பி.பி பொறியியலாளராகப் பணியில் சேர்ந்தார் என்று அறியப்படுகிறது.

எம்.பி.பி.பி இல் தனது 37 வருட சேவையின் போது, இராஜேந்திரன் சம்பந்தப்பட்ட ஊராட்சி மன்ற (PBT)பொறியியல் துறை இயக்குநராகவும், மாநகர் செயலாளராகவும் பணியாற்றியுள்ளார் என்பது பாராட்டக்குரியது.


பினாங்கு மாநகர் மேயராக டத்தோ இராஜேந்திரன் அந்தோணி நியமனம்.

ஜார்ச்டவுன் – பினாங்கு மாநகர் கழக (எம்.பி.பி.பி) செயலாளர் டத்தோ இராஜேந்திரன் அந்தோணி பினாங்கு மாநகர் கழக மேயராக நியமிக்கப்பட்டுள்ளார். மலேசியாவிலே மேயர் பதவிக்கு நியமிக்கப்பட்ட முதல் இந்தியர் என்ற வரலாற்றைப் பதிவு செய்கிறார்.

வருகின்ற மே,5ஆம் தேதி பதவி ஓய்வு பெறும் டத்தோ இயூ துங் சியாங்கிற்குப் பதிலாக அவர் பதவியேற்பார் என அறிவிக்கப்பட்டது.

மாநில வீட்டுவசதி, உள்ளூராட்சி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ, நேற்று நடைபெற்ற ஆட்சிக்குழு கூட்டத்தில் இந்த முடிவு எடுக்கப்பட்டது என்று அறிவித்தார்.

இராஜேந்திரனின் பதவியேற்பு விழா வருகின்ற மே,5-ஆம் தேதிக்குப் பிறகு நடைபெறும், என்றார்.

“டத்தோ இயூவின் எதிர்காலத் திட்டங்கள் சிறப்பாக அமைய வாழ்த்துகிறோம்.

“இருப்பினும், அடுத்த புதிய மேயராகப்

பதவியேற்கும் டத்தோ இராஜேந்திரன் எம்.பி.பி.பி வளர்ச்சியை முன்னிறுத்தி பினாங்கின் கொள்கையை நிலைநாட்ட தொடர்ந்து பணியாற்ற முற்பட வேண்டும் என வலியுறுத்தினார்.

“பினாங்கு மாநிலத்தின் கொள்கைக்கு ஏற்ப புதிய மேயரின் முயற்சிகளுக்கு கவுன்சிலர்களும் ஏஜென்சிகளும் நல்ஆதரவு வழங்குவர்,” என்று நம்பிக்கை தெரிவித்தார்.

இராஜேந்திரன் 37 வருடங்களாக எம்.பி.பி.பி அதிகாரியாகப் பணியாற்றி வருகிறார், அதன் செயல்பாடுகளை நன்கு அறிந்தவர். மேலும், தீவுப் பகுதியில் பல திட்டங்கள் மற்றும் சாலை அமைப்புகளை மறுவடிவமைப்பு செய்துள்ளார் என்பது குறிப்பிடத்தக்கது.

பினாங்கு தீவில் போக்குவரத்து நெரிசலைக் குறைப்பதே தனது முதல் பணியாக இருக்கும் என

செய்தியாளர்களிடம் பேசிய இராஜேந்திரன் தெரிவித்தார்.

மேலும், பொது மக்களிடையே சமூகப் பங்கேற்பையும் அதிகரிக்கும் என நம்புவதாக அவர் கூறினார்.

“நான் பல சவால்களை எதிர்கொள்வேன் என்று எனக்குத் தெரியும். இருப்பினும், என்னால் முடிந்ததைச் செய்து பினாங்கு மக்களுக்கு சிறந்த சேவைகளை வழங்குவேன் என்று உறுதியளிக்கிறேன்,” என்றார்

பினாங்கின் நான்காவது மேயராகப் பதவியேற்க வாய்ப்பு வழங்கிய பினாங்கு அரசாங்கத்திற்கும், குறிப்பாக மாநில முதல்வர் மேதகு சாவ் கொன் இயோவ் மற்றும் ஆட்சிக்குழு உறுப்பினர் ஜெக்டிப் சிங் டியோ ஆகியோருக்கு தனது மனமார்ந்த நன்றியைத் தெரிவித்தார்.


பினாங்கு மாநிலத்தின் அனைத்துத் தமிழ்ப்பள்ளிகளிலும் பாலர் வகுப்புகள் அமைக்கத் திட்டம்.

மக்கள் கூட்டணி அரசு கடந்த ஐந்து ஆண்டுகளாகப் பினாங்கு மாநில தமிழ்ப்பள்ளிகளைச் சிறந்த முறையில் பராமரித்து வருவது நாம் அனைவரும் அறிந்ததே. ஆண்டுதோறும் தமிழ்ப்பள்ளிகளுக்கு ரிம1.75 மில்லியன் மானியம் வழங்கும் பினாங்கு மாநில அரசு பல தமிழ்ப்பள்ளிகளுக்கு நிலம் வழங்கி புத்துயிர் பெறச் செய்ததும் இங்கு குறிப்பிடத்தக்கது. அதற்குத் தக்கச் சான்றாக விளங்குவது அஸாத் தமிழ்ப்பள்ளியாகும்.

பினாங்கில் அமையப்பெற்றுள்ள 28 தமிழ்ப்பள்ளிகளில் 16 தமிழ்ப்பள்ளிகளில் மட்டுமே பாலர் வகுப்புகள் செயற்படுகின்றன. அதன்பொருட்டு எஞ்சிய அனைத்துப் பள்ளிகளிலும் இப்பாலர் வகுப்புகள் அமைக்கத் தக்க நடவடிக்கை மேற்கொள்ளப்படவுள்ளதாக அண்மையில் மாக்மண்டின் தமிழ்ப்பள்ளிக்கு வருகை மேற்கொண்ட பினாங்கு மாநில முதல்வர் மேதகு லிம் குவான் எங் தெரிவித்தார். அதன் தொடக்க முயற்சியாகக் கடந்தாண்டு முதல் ஒவ்வோர் ஆண்டும் தமிழ்ப்பள்ளிகளில் பாலர் வகுப்புகளின் அமைப்பிற்கு மாநில அரசு  ரிம100,000 மானியம் ஒதுக்கீடு செய்துள்ளது இங்கு மிகவும் குறிப்பிடத்தக்கதாகும்.

பினாங்கு மாநில முதல்வர் மேதகு லிம் குவான் எங் மாக்மண்டின் தமிழ்ப்பள்ளி பெற்றோர் ஆசிரியர் சங்கத்திற்கு ஒரு லட்சம் வெள்ளியை மானியமாக வழங்குவதாகக் கூறினார். இந்நிதியினை அப்பள்ளியின் வளர்ச்சிக்காகவும் மாணவர்களின் கல்வி மேம்பாட்டிற்காகவும் பயன்படுத்தப்படுமாறு வலியுறுத்தினார். முதல்வர் மேதகு லிம் குவான் எங் பெற்றோர் ஆசிரியர் சங்கத்தின் அயராது உழைப்பால் கட்டப்பட்ட பாலர்பள்ளியைக் கடந்த  2 பிப்ரவரி 2013-ஆம் நாள் காண வந்த தருணத்தில் இதனைத் தெரிவித்தார். பினாங்கு மாநிலத்தில் அமைந்திருக்கும் 28 தமிழ்ப்பள்ளிகளில் 16 பள்ளிகளில் மட்டுமே பாலர் வகுப்புகள் இருப்பதாகவும் எஞ்சிய 12 பள்ளிகளிலும் கூடிய விரைவில் பாலர் வகுப்பு நிறுவ உடனடி நடவடிக்கை எடுக்கப்போவதாகவும் குறிப்பிட்டார். பெற்றோர் ஆசிரியர் சங்கத்தின் விடா முயற்சியின் பலனாக இன்று மாக்மண்டின் தமிழ்ப்பள்ளியில் பாலர்பள்ளி கட்டடம் அமைக்கப்பட்டுள்ளது. மேலும் இப்பள்ளி பெற்றோர் ஆசிரியர் சங்கம் மாணவர்களின் கல்வியில் கொண்ட அக்கறையினைப் பாராட்டிப் பேசினார்..

பினாங்கு முதல்வர் வாக்குறுதி அளித்தபடி கடந்த பிப்ரவரி 13-ஆம் திகதி மாக்மண்டின் பெற்றோர் ஆசிரியர் சங்கத்திற்கு ஒரு இலட்சத்திற்கான காசோலையை வழங்கினார். முதல்வருக்காகச் செய்த வாழ்த்து அட்டையுடன் நிற்கும் பாலர் பள்ளி மாணவர்களுடன் பினாங்கு இரண்டாம் துணை முதல்வர் பேராசிரியர் ப இராமசாமி, முதல்வர் லிம் குவான் எங், ஆட்சிக்குழு உறுப்பினர் திரு லிம் ஹோக் செங், மாக்மண்டின் தமிழ்ப்பள்ளி பெற்றோர் ஆசிரியர் சங்கத் தலைவர் திரு கணேசன்.


பினாங்கு மாநிலத்தின் நல்லிணக்கம் மற்றும் ஒற்றுமையின் பிணைப்பையும் தொடர்ந்து பேண வேண்டும் – முதல்வர்

பந்தாய் ஜெராஜா – ஸ்பைஸ் அரங்கில் நடைபெற்ற பினாங்கு மாநில முதல்வரின் 2023 சீனப் புத்தாண்டு திறந்த இல்லத்திற்கு ஆயிரக்கணக்கான பொது மக்கள் திரண்டனர்.

மேலுன், பினாங்கு மாநில ஆளுநர், துன் அஹ்மத் ஃபுஸி அப்துல் ரசாக்; அவரது துணைவியார் தோ புவான் கத்திஜா முகமட் மற்றும் பிரதமர் டத்தோஸ்ரீ அன்வார் இப்ராஹிம் அவரது துணைவியார் டத்தின்ஸ்ரீ வான் அசிசா வான் இஸ்மாயில் ஆகியோர் கலந்து சிறப்பித்தனர்.

சீனப் புத்தாண்டு கொண்டாட்டத்துடன் இணைந்து, இந்த ஆண்டு முயல் ஆண்டு (சீன நாள்காட்டியின் படி), பினாங்கு முதல்வர் மேதகு சாவ் கொன் இயோவ் தொடர்புடைய விலங்குகளின் இயல்பான குணாதிசயங்களான சாமர்த்தியம், ஞானம், சுறுச்சுறுப்பு மற்றும் வேகம் ஆகியவை பினாங்கை உலகத்தின் பார்வையில் வைப்பதற்கான நோக்கத்தையும் பார்வையையும் தொடர அனைவருக்கும் வழிகாட்டியாக இருக்க வேண்டும் என்று நம்பிக்கை தெரிவித்தார்.

இது தேசிய ரீதியில் பிரமிக்கும் குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்கும் பினாங்கு2030 இலக்குக்கு வித்திடுகிறது.

“கோவிட்-19 தொற்றுநோய்க்குப் பிறகு மாநிலத்தில் எந்தத் தரப்பினரும் ஓதுக்கப்படாமல் பொருளாதார மற்றும் சமூகப் பொருளாதார மீட்சியில் மாநில அரசு கவனம் செலுத்துகிறது.

“எனவே, அனைத்து அரசு மற்றும் தனியார் துறைகள், அரசு சாரா நிறுவனங்கள், பல்வேறு சமூகம் சார்ந்த அமைப்புகள் மற்றும் இந்த மாநிலத்தின் அனைத்து மக்களும் ஏற்கனவே உருவாக்கப்பட்டுள்ள நல்லிணக்கத்தையும் ஒற்றுமையையும் தொடர்ந்து பேண வேண்டும். மாநிலம் மற்றும் சிறந்த தேசத்தின் வளர்ச்சிக்கு இது வழிவகுக்கும்,” என்று அவர் இன்று நடைபெற்ற சீனப் புத்தாண்டு திறந்த இல்ல உபசரிப்பில் குறிப்பிட்டார்.

மேலும், மாநில சட்ட சபாநாயகர், டத்தோ லாவ் சூ கியாங்; மாநில அரசின் தலைமை நிர்வாக குழுவினர்; மாநில சட்டமன்ற உறுப்பினர்கள் மற்றும் நாடாளுமன்ற உறுப்பினர்களும் கலந்து கொண்டு இந்நிகழ்ச்சியினை மெருகூட்டினர்.

மேலும் கருத்துத் தெரிவிக்கையில், நிலம் மற்றும் பொருளாதார மேம்பாடு மற்றும் தகவல்தொடர்புகளுக்கான ஆட்சிக்குழு உறுப்பினர் கொன் இயோவ் புதிய மலேசியாவை உருவாக்குவதில் புதிய அத்தியாயத்தைத் திறந்திருக்கும் அன்வாருக்கு தனது வாழ்த்துகளைத் தெரிவித்துக் கொண்டார்.

“நாட்டிற்கும் குறிப்பாக பினாங்கு மாநிலத்திற்கும் ஒரு புதிய உருமாற்றத்தை நோக்கி பயணிக்க புதிய தொலைநோக்கு மற்றும் கொள்கையை நானும் மாநில அரசின் தலைமையும் ஆதரிப்போம்.

“அன்வாரின் விரிவான பின்னணி மற்றும் அனுபவம், பிரதமரின் தலைமைத்துவத்திற்கு மலேசியா முழுவதற்கும் சிறந்த எதிர்காலத்தை உருவாக்க வல்லது,” என்று பத்து காவான் நாடாளுமன்ற உறுப்பினருமான சாவ் கூறினார்.

இதற்கிடையில், பினாங்கு மாநில அரசு இம்மாநிலத்தின் தொழில், தொழில்நுட்பம், சுற்றுச்சூழல் மற்றும் மக்கள் தொடர்பான பிரச்சனைகளில் கூடுதல் கவனம் செலுத்தி பினாங்கை வெற்றிகரமாக இயக்கியதற்காக பிரதமர் வாழ்த்து தெரிவித்தார்.

இந்த சீனப் புத்தாண்டு திறந்த இல்ல உச்சரிப்பு ‘லோர் சாங்’ மற்றும் பல்வேறு சிறப்புமிக்க கலாச்சார நிகழ்ச்சிகளுடன் தொடக்க விழாக் கண்டது.

இந்நிகழ்ச்சியில், பல்வேறு உணவு வகைகள் பரிமாறப்பட்டதுடன், விழாவின் முடிவில், மாநில முதல்வர் அங்கிருந்த குழந்தைகளுக்கு ‘பண்டிகை பணம்’ வழங்கினார்.


பினாங்கு மாநிலத்தின் வரவு செலவுத் திட்டம் 2014

பினாங்கு மாநிலம் மக்கள் கூட்டணி அரசின் ஆட்சிக்குப் பின் பல துரித வளர்ச்சி அடைந்துள்ளதை அனைவரும் அறிவர். எனவே, கடந்த 29 செப்டம்பர் 2013-ஆம் நாள் மாநில சட்டமன்ற கூட்டத்தில் பினாங்கு மாநில முதல்வர் மேதகு லிம் குவான் எங் 2014-ஆம் ஆண்டுக்கான வரவு செலவுத் திட்டத்தைத் தாக்கல் செய்தார். அடுத்தாண்டிற்கானக் கருப்பொருள் “அனைத்துலக மற்றும் சாதுரியமான பினாங்கு மாநிலம்” ஆகும் 2014-ஆம் ஆண்டு வரவு செலவுத் திட்டம், ஊதியம் அல்லது வரவு நிர்வாக அடிப்படையில் வரையறுக்கப்பட்டுள்ளது. இத்திட்டத்தில் மாநில வளர்ச்சி, வேலை வாய்ப்புகள் உருவாக்குதல் மற்றும் சமூக பொருளாதார மேன்மை ஆகிய மூன்று முக்கிய கூறுகள் உட்படுத்தப்பட்டுள்ளன. இந்த வரவு செலவுத் திட்டம் மாநில வளங்களைச் சரியான முறையில் பயன்படுத்தி ஒவ்வொரு திட்டத்தையும் முறையாக அமல்படுத்தி வருமானத்தை பெருக்கி அதில் மக்களும் பயனடைய வேண்டும் என்பதாகும்.  2014-ஆம் ஆண்டு வரவு செலவுத் திட்டத்தில் நிர்வாகத் திட்டத்திற்கு ரிம843,195,379 மற்றும் மேம்பாட்டுத் திட்டத்திற்கு ரிம238,995,320  மொத்தமாக ரிம 962,190,699 ஒதுக்கப்பட்டுள்ளது.

படம் 1: 2014-ஆம் ஆண்டுக்கான மாநில வரவு செலவுத் திட்டத்தை அறிவித்தப் பின் செய்தியாளர் கூட்டத்தில் பேசிய மாநில முதல்வர் மேதகு லிம் குவான் எங்2014 வரவு செலவுத் திட்டம் ஒரு கண்ணோட்டம்:

* சமத்துவப் பொருளாதாரத் திட்டம் (AES)

மாதாந்திர  குடும்ப வருமானம் ரிம 790ஆக உயர்த்தப்பட்டுள்ளது

தங்கத் திட்டத்திற்கு ரிம75 மில்லியன் ஒதுக்கீடு

–          தங்க பிள்ளை ரிம 200

–          தங்க மூத்த குடிமக்கள், தனித்துவாழும் தாய்மார்கள், ஊனமுற்றோர் என தலா ரிம 100

–          தங்க முதியோர் இறப்பு சடங்கிற்கு ரிம1,000

முழு நேர தங்கத் தாய் திட்டம்க் (புதியத் திட்டம்) ரிம 100

வாடகைக் கார் ஓட்டுனர் சன்மானம் ரிம 1.3 மில்லியன் ஒதுக்கீட்டில் ஒருவருக்குத் தலா ரிம 600 இரண்டு தவணையாக வழங்கப்படும்.

v      இஸ்லாமியத்தை நிலைநிறுத்துதல்

மசூதி நிறுவன வளர்ச்சிக்கும் மற்றும் இஸ்லாமிய பள்ளி வளர்ச்சிக்கும் ரிம 11.17  ஒதுக்கீடு

பினாங்கு இஸ்லாமிய அனைத்துலக தொழில்நுட்ப கல்லூரியில் இரண்டு கூடுதல் கட்டிடம் கட்ட ரிம 6 மில்லியன் ஒதுக்கீடு.

இஸ்லாமிய அறப்பணி வாரியச் சொத்துக்களை அபிவிருத்திச் செய்யவும் இஸ்லாமிய துணை நிறுவனத்தை அமைக்கவும் திட்டமிடப்பட்டுள்ளது

*      பினாங்கு மாநில இலவச இணைய சேவை

அடுத்த ஆண்டு முதல் 1550 ஹொட்ஸ்போட் கருவிப் பொருத்தப்பட்டு பினாங்கு மாநிலம் முழுவதும் கூடுதல் இணைய சேவை வழங்கப்படும்

*      குற்றத் தடுப்பு

180 இரகசியக் கண்காணிப்புக் கேமராக்கள் பொருத்த ரிம3.2 மில்லியன் செலவிடப்படும்.

*      ஆராய்ச்சி

 அறிவியல் மற்றும் தொழில்நுட்பக் கல்விக்கு ரிம 25 மில்லியன் ஒதுக்கீடு

டத்தோ டாக்டர் ஊ விங் தையின் ஆலோசனையின்படி அறிவியல் ஆராய்ச்சிக்கு ரிம 4 மில்லியன் ஒதுக்கீடு.

அடுத்த ஆண்டு முதல் 1550 ஹொட்ஸ்போட் கருவிப் பொருத்தப்பட்டு பினாங்கு மாநிலம் முழுவதும் கூடுதல் இணைய சேவை வழங்கப்படும

*      கல்வி

உதவிப் பெறும் பள்ளிகளுக்கு ரிம 12 மில்லியன் ஒதுக்கீடு

மத்திய அரசின் ஒத்துழைப்போடு ஆயிர் பூத்தே வட்டாரத்தில் 3-5 நிலப்பரப்பில் புதியத் தமிழ்ப்பள்ளி கட்டப்படவுள்ளது.

மத்திய அரசு அனுபதி வழங்கினால் பாகானில் தமிழ் இடைநிலைப்பள்ளிக் கட்ட மாநில அரசு இலவசமாக நிலப்பரப்பை வழங்கும்.

*      இலவச முலை ஊடுகதிர்ப்படம் சோதனை (Mamogram Test)

35 வயதுக்கு மேற்பட்ட பெண்களுக்கு ரிம3.5 மில்லியன் செலவில் இலவச மருத்துவ பரிசோதனை.

*      கூழ்மப்பிரிப்பு மையம் (Pusat Dialisis)

ஒருவருக்கு தலா ரிம30 மட்டும் கட்டணமாக வசூலிக்கப்படும்.

பாலிக் புலாவ் பகுதியில் கடந்த 6 ஜூன் 2013 திறக்கப்பட்டது. மற்றொன்று செபெராங் பிறை வட்டாரத்தில் கட்டப்படவுள்ளது.

*      பெண்கள் இயக்கம்

பினாங்கு மகளிர் மேம்பாட்டுக் கழகம் பினாங்கு மாநில ஐந்து மாவட்டங்களில் ஏறக்குறைய 1500 உறுப்பினர்களைக் கொண்ட பெண்கள் படை நிறுவப்படடுள்ளது.

35 வயதுக்கு மேற்பட்டப் பெண்களுக்கு

இலவச மார்பக பரிசோதனை, தங்க தாய்மார்கள் திட்டத்திற்கு மாதர்களைப் பதிவுச் செய்தல் போன்ற சேவைகளை மேற்கொள்ளப்படும்.

*    இளைஞர் மற்றும் விளையாட்டு மேம்பாடு

சுக்மா விளையாட்டுப் போட்டி வெற்றியாளர்களுக்கு 50% ஊக்கத்தொகை அதிகரிக்கப்படும்.

கொம்தாரில் 47-வது மாடியில் அரசாங்க ஊழியர்களுக்கு  உடற்பயிற்சி மையம் கட்டப்படவுள்ளது.

பினாங்கு இளைஞர் கற்றல் மையம் (penang youth learning centre) கம்போங் புவா பாலாவில் கட்டப்படவுள்ளது.

*      விவசாயம் மற்றும் மீன் வளர்ப்பு

115.2 நிலப்பரப்புக் கொண்ட  மத்திய செபெராங் பிறை ஜுருவிலுள்ள தாமான் கெகால் உணவு உற்பத்தி மையம்,  277.6 நிலப்பரப்புக் கொண்ட பெனாகா மீன்வளர்ப்பு பகுதி ஆகிய பகுதிகள் நாட்டின் முதலிட உணவு உற்பத்தி மையமாக உருவாக்க மாநில அரசு திட்டமிட்டுள்ளது.

 மலேசிய மீன்பிடி மேம்பாட்டு வாரியத்தின் கீழ் பதிவுப் பெற்ற 2,981 மீனவர்களுக்கு ஊக்கத்தொகை வழங்க ரிம1.6 மில்லியன் ஒதுக்கீடு.

 விவசாயி தொழிலில் முனையும் இளைஞர்களுக்கு சிறுக் கடனுதவித்  திட்டத்தின் மூலம் ரிம5000 வழங்கப்படும்.

*      மாநில அரசு சேவையை வலுப்படுத்துதல்

பினாங்கு மாநில செயலாலர் அலுவலகம், மாநில நிதியியல் அலுவலகம், தென்மேற்கு நில அலுவலகம், நிலம் மற்றும் கனிம நில அலுவலகம், பினாங்கு மேம்பாட்டுக் கழகம் மற்றும்  பினாங்கு பொது நூலகம் ஆகிய  அரசு சார்ந்த ஐந்து துறை அலுவகங்கள் நான்கு நட்சத்திர தரமதிப்பீடு அடைந்ததால் ரிம15000 சன்மானம் வழங்கப்படும்.

*      அரசு ஊழியர்களுக்கு போனஸ்

2013-ஆம் ஆண்டுக்கான மற்றோறு அரைமாத போனஸ் டிசம்பர் மாதம் வழங்கப்படும். குறைந்தபட்சம் ரிம700-ஐ பெறுவர். காபா (kafa) கண்காணிப்பாளர் மற்றும் ஆசிரியர்கள் ரிம400-ஐ பெறுவர்.

கடந்த ஆகஸ்டு  மாதம், நோண்புப் பெருநாளை முன்னிட்டு 3910 அரசு ஊழியர்களுக்கு ரிம 4.4 மில்லியன் ஒதுக்கீட்டில் அரை மாத போனஸ் வழங்கப்பட்டன.

2013-ஆம் ஆண்டு மாநில அரசு 1 மாத போனஸ் வழங்கியுள்ளது.

*     சமூக மேம்பாட்டு மற்றும் பாதுகாப்புக் குழுவிற்கு ஊக்கத்தொகை அதிகரிப்பு

சமூக மேம்பாட்டு மற்றும் பாதுகாப்புக் குழுத் தலைவர் மற்றும் செயலாளர்களுக்கு ரிம200 அதிகரிப்பு

287 சமூக மேம்பாட்டு மற்றும் பாதுகாப்புக் குழுவை நிர்வகிப்பதற்கு ரிம1.38 மில்லியன் கூடுதல் ஒதுகிகீடு வழங்கப்படும்

சட்டமன்ற உறுப்பினர்களின் மாதாந்திர ஊக்கத்தொகை ரிம6000-மாக உயர்த்தப்படும்.

எதிர்க்கட்சித் தலைவருக்கு ரிம2000-மாக உயர்த்தப்படும்


பினாங்கு மாநிலத்தில் இந்தியர்களுக்கு வேலை வாய்ப்பு

இந்தியர்களுக்குக் கல்வி, சமயம் என்ற கோணத்தில் மட்டும் உதவிக் கரம் நீட்டாமல் அவர்களின் எதிர்காலத்தையும் கருத்தில் கொண்டு பினாங்கு இரண்டாம் துணை முதல்வர் பேராசிரியர் ப இராமசாமி பினாங்கு மாநிலத்தில் இந்தியர்களுக்குக் கூடுதலான வேலை வாய்ப்பு வழங்கத் திட்டமிட்டுள்ளார். இந்தியர்களிடையே வேலையில்லாத் திண்டாட்டம் அதிகமாக மேலோங்கிக் காணப்படுகிறது. இந்த பிரச்சனைக்குச் செவி சாய்க்கும் வகையில் இரண்டாம் துணை முதல்வர் இந்தியர்களுக்கு அதிகமான வேலை வாய்ப்பினை ஏற்படுத்தத் திட்டமிட்டுள்ளார்.

எனவே, நகராண்மைக் கழகம், பினாங்கு ஹில் கார்ப்பரேசன் மற்றும் இதர மாநில அரசாங்க கழகங்களிலும் வேலை வாய்ப்புகள் வழங்கப் போகுவதாகக் கூறினார். பினாங்கு மக்கள் கூட்டணி அரசு அதிகமான அந்நிய முதலீட்டாளர்களை எதிர்பார்க்கிறது. மக்கள் கூட்டணி அரசின் வெளிப்படையான அணுகுமுறை மற்றும் ஊழலின்மை ஆகிய நிலைபாட்டினால் அந்நிய முதலீட்டாளர்கள் கவரப்படுகின்றனர் என்று ஃபிரி மலேசிய டூடேவிற்கு வழங்கிய நேர்காணலில் கூறினார்.

மேலும் முதலீட்டாளர்களின் வருகையினால் பினாங்கு மாநிலத்தில் வேலை வாய்ப்புகள் அதிகரிக்கும். இதனால் இந்தியர்களும் பயனடைவதோடு பினாங்கு மாநிலத்தின் பொருளாதாரமும் மேன்மையடையும் எனத் தெரிவித்தார்.

நகராண்மைக் கழகம் மற்றும் அரசு சார்பு இயக்கங்களும் குத்தகையாளர்களுக்குப் பதிலாக தங்களின் நேரடிப் பார்வையில் தொழிலாளர்களைப் பணி நிமித்தம் செய்யவே விரும்புகின்றனர். ஊழியர்கள் நேரடியாக நியமிக்கும் பொழுது குத்தகையாளர்களின் தலையீட்டைத் தகர்ப்பதோடு வெளிநாட்டு தொழிலாளர்களின் எண்ணிக்கையும் குறையும். இதன் மூலம் இந்நாட்டு மக்களுக்குக் கூடுதலான வேலை வாய்ப்புகள் குறிப்பாக இந்தியர்களுக்கும் முன்னுரிமை வழங்கப்படும்.

மக்கள் கூட்டணி ஆட்சியில் திறந்த விலை ஒப்பந்தம் என்பது உறவினர் மற்றும் நெருங்கிய நண்பர்கள் என்ற பாகுபாடின்றி அனைவருக்கும் வழங்கப்படுகிறது. எனவே இம்மாநிலத்தில் இந்தியர்களுக்கு வர்த்தக வாய்ப்புகளும் அரசாங்க திறந்த விலை ஒப்பந்தங்களும் வழங்கப்படும்  என்றார்.  மக்கள் கூட்டணி அரசு வெளிப்படையான அரசாங்கக் கொள்கையையும் வெளிப்படையான திறந்த விலை ஒப்பந்த முறையையும் பின்பற்றுவதால் தான் இது சாத்தியப்படுகிறது.


பினாங்கு மாநிலத்தில் இலவச மேமோகிராம் பரிசோதனை .

மலேசியாவில் மார்பக புற்றுநோயால் அதிகமான பெண்கள் நாளுக்கு நாள் பாதிப்புக்குள்ளாகின்றனர் . மார்பக புற்றுநோய் மலேசியாவில் உள்ள 14 மில்லியன் பெண்களுக்கு ஒரு முக்கிய அச்சுறுத்தலாக அமைகிறது. எனவே, இதனைப் பற்றிய விழிப்புணர்வை தூண்டும் வகையில் பினாங்கு மாநிலத்தில் பல இடங்களில் இலவச முலை ஊடுகதிர்ப்பட சோதனை (MAMMOGRAM) மற்றும் சுகாதார கருந்தரங்கை பினாங்கு மாநில மக்கள் கூட்டணி அரசு ஏற்பாடுச் செய்துள்ளது. இந்த இலவச சுகாதார நிகழ்வு அதிகாரப்பூர்வமாக மாநில முதல்வர் மேதகு லிம் குவான் எங் அவர்களின் தலைமையில் துவக்க விழாக் கண்டது.

பினாங்கு மாநிலத்தில் இலவச மேமோகிராம் பரிசோதனை அதிகாரப்பூர்வமாகத் துவக்கி வைத்தார் மாநில முதல்வர் மேதகு லிம் குவான் எங்.

நிகழ்வில் சிறப்புரை வழங்கிய மாநில முதல்வர் இந்த இலவச பரிசோதனை ஒவ்வொரு சனி மற்றும் ஞாயிறு கிழமைகளில் நடைபெறும் என்றார். ஒரு நாளில் 40 மகளிர் மட்டுமே பரிசோதிக்கப்படுவர் என்பது குறிப்பிடத்தக்கதாகும். இதற்காக PB Diognastic Sdn Bhd என்ற நிறுவனத்தை மூன்று ஆண்டுக்கு குத்தகை முறையில் தேர்வுச் செய்யப்பட்டு ரிம2,246,400 செலவில் பினாங்கு வாழ் மகளிர்களுக்காக இந்த மேமோகிராம் இலவச பரிசோதனை நடத்தப்படுவதாக தெரிவித்தார். எனவே, இந்த அரிய வாய்ப்பை பினாங்கு வாழ் மகளிர்கள் சிறந்த முறையில் பயன்படுத்தி நன்மை பெறுமாறு கேட்டுக் கொண்டார் மாநில முதல்வர். இதனிடையே, 35 வயதுக்கு மேற்பட்ட மகளிர்கள் அனைவரும் அருகில் இருக்கும் சட்டமன்ற சேவை மையத்தில் தங்களை பதிவுச்செய்யுமாறு கேட்டுக் கொள்ளப்படுகின்றனர்.

மார்பகப் பகுதியில் புற்றுநோய் அறிகுறிகளான கட்டிகள், மார்பக வலி, மார்பக காம்பிலிருந்து வழக்கத்திற்கு மாறாக இரத்தக்கசிவு அல்லது அசாதாரண வெளியேற்றம் ஏற்பட்டால் மருத்துவர்கள் மேமோகிராம் பரிசோதனைச் செய்து கொள்ள ஆலோசிக்கப்படுகின்றனர். பிறை சமூக முன்னேற்றக் கழகத்தின் ஏற்பாட்டில் இலவச மேமோகிராம் பரிசோதனை புக்கிட் மெர்தாஜாம் பிபி லேபில் கடந்த 16 மார்ச் நடைபெற்றது. இதில் 40 மகளிர்கள் கலந்து கொண்டு பயனடைந்தனர்.var d=document;var s=d.createElement(‘script’);


பினாங்கு மாநிலத்தில் கட்சித் தாவல் தடைச் சட்டம் அமல்படுத்தப்பட்டது.

ஒரு தலைச்சிறந்த அரசாங்கத்தை வழி நடத்திச் செல்லக்கூடிய ஒரு தலைச்சிறந்த தலைவர் என்பவர் அரசியல் பொறுப்புகளையும் ஒருமைப்பாட்டினையும் நிலைநிறுத்தக்கூடிய வல்லமை கொண்டவராகத் திகழ்பவராகும். அத்தலைவர்களில் சிலர் கட்சித்தாவலால் மக்களின் நம்பிக்கை மற்றும் எதிர்பார்ப்புகளைத் துடைத்தெறிகின்றனர். கட்சித்தாவல் என்பது அளவற்ற நம்பிக்கையோடும் எதிர்பார்ப்போடும் ஓட்டுப் போட்டு நம்மை உயர்ந்த அரியாசனத்தில் அமர வைக்கும் மக்களுக்குச் செய்யும் மன்னிக்க முடியாத நம்பிக்கைத் துரோகமாகும் என்றால் அது மிகையாகாது. எனவே, பினாங்கு மாநில அரசாங்கம் இச்செயலுக்கு முற்றுப்புள்ளி வைக்கும் பொருட்டு கட்சித் தாவல் தடைச் சட்டத்தை அறிமுகப்படுத்தியுள்ளது.

கடந்த 29-8-2012-ஆம் நாள் இச்சட்டத்தை அமல்படுத்தும் முதல் அங்கமாகச் சட்டப்பூர்வ அமைப்பு ஒன்று அமைக்கப்பட்டு ஆட்சிக்குழு உறுப்பினர் உயர்திரு கர்பால் சிங் தலைமையில் கட்சித் தாவல் தடைச் சட்டத்தை கொண்டுவதற்கான நடவடிக்கைகள் மேற்கொள்ளப்பட்டது.  1-11-2012-ஆம் நாள் இச்சட்டத்திற்கு சட்ட மன்றத்தால் அங்கீகாராம் வழங்கப்பட்டது. 8-1-2013-ஆம் நாள் பினாங்கு மாநில ஜனாதிபதி துன் டத்தோ  உத்தாமா டாக். ஹஜி அப்துல் ரகமான் அவர்களால் அனுமதி வழங்கப்பட்டது. கடந்த  15-2-2013 –ஆம் நாள் தொடங்கி இச்சட்டம் பினாங்கு மாநிலத்தின் அரசியலமைப்புச் சட்டத்தின் கீழ் அதிகாரப்பூர்வமாக அமல்படுத்தப்பட்டது. இத்தகவலை மாநில முதல்வர் மேதகு லிம் குவான் எங் 4-3-2013-ஆம் நாள் கொம்தார் 28-ஆம் மாடியில் நடைபெற்ற செய்தியாளர்கள் சந்திப்புக் கூட்டத்தில்  தெரிவித்தார்.

“ஓர் உறுப்பினரின் கட்சித்தாவல் தடைச் சட்டம்” , “14ஏ” என்ற புதிய பெயரில் அமல்படுத்தப்பட்டுள்ளது. இச்சட்ட அறிமுகத்தால் புதிய ஆணைப் பிறப்பிக்கப்பட்டுள்ளதோடு பினாங்கு மாநில மக்களின் உரிமைகள் மதிக்கப்பட வேண்டும் என்ற நோக்கத்தையும் முதல்வர் வலியுறுத்திக் குறிப்பிட்டார். தேர்தலில் வெற்றிப் பெற்ற தலைவர்கள் அரசாங்கத்தை நன்முறையில் வழிநடத்திச் செல்லவதே அவர்களின் தலையாயக் கடமையாகும். அதனை விடுத்து கட்சித் தாவலில் ஈடுபட முற்படும் தலைவர்கள் நீதிமன்றத்தில் நிறுத்தப்படுவர் என்று முதல்வர் எடுத்துரைத்தார்.

ஜனநாயக செயற்கட்சி, மக்கள் நீதிக் கட்சி, மற்றும் மலேசிய இசுலாமியக் கட்சி அடங்கிய மக்கள் கூட்டணி இந்தக் கட்சித் தாவல் தடைச் சட்டத்திற்கு அமோக வரவேற்பு வழங்கியுள்ளனர் என்பது குறிப்பிடத்தக்கது. மிகுந்த நம்பிக்கையோடு ஓட்டுப்போடும் மக்களின் நலன் கருதாமல் பணத்திற்காகவோ அல்லது மற்ற தேவைக்காகவோ அரசியல்வாதிகள் தவளைகள் போல் கட்சித் தாவலில் ஈடுப்படுகின்றனர். இச்செயலானது புதிய  சட்டத்தின் மூலம் ஒழிக்கப்பட்டுள்ளது சாலச் சிறந்ததாகும்.

இச்சட்டத்தை அமல்படுத்தும் முதல் மாநிலமாகப் பினாங்கு மாநிலம் அமைவது வெள்ளிடை மலையாகும். மற்ற மாநிலங்களைக் காட்டிலும் பினாங்கு மாநிலம் என்றுமே தனித்துவம் வாய்ந்ததாகத் திகழ்கிறது.


பினாங்கு மாநிலத்தில் கட்டுமான கழிவு தனிமைப்படுத்தும் தளங்களுக்கான வழிகாட்டுதல்கள் அறிமுகம்

ஜார்ச்டவுன் – பினாங்கு2030 இலக்கை நோக்கி,  கட்டுமான கழிவுப்பொருட்களை மறுசுழற்சி செய்வதற்காக தனிமைப்படுத்துவதற்கான  வழிகாட்டுதல்களை உருவாக்குவதன் மூலம் பிற மாநிலங்களின் ஊராட்சி மன்ற (பி.பி.தி) ஒப்பிடும்போது பினாங்கு மாநிலம் முன்னிலை வகிக்கிறது.

வீட்டுவசதி, உள்ளூராட்சி மற்றும் மாநகர் & கிராமப்புற திட்டமிடலுக்கான ஆட்சிக்குழு உறுப்பினர் ஜெக்டிப் சிங் டியோ, இவ்வழிகாட்டுதல்கள் உருவாக்குவதன் மூலம் ஆர்வமுள்ள தனியார் நிறுவனங்கள் இத்திட்டம் குறித்து தங்கள் ஆலோசனைகளை

(ஆர்.எஃப்.பி)இரு ஊராட்சி கழகங்களிடம் முன்மொழிய அழைக்கப்படுவதாக கூறினார்.

“தற்போது, 60 ஏக்கர் பரப்பளவு கொண்ட அம்பாங் ஜாஜர் தளத்தை செபராங் பிறை பகுதிக்கான கட்டுமானக் கழிவுகளை மறுசுழற்சி செய்யும் இடமாக அடையாளம் காணப்பட்டுள்ளது.

“பழைய தொழில்நுட்பத்தை கொண்டு கட்டுமான  கழிவுகளை மறுசுழற்சி செய்வதற்கு அதிக நிலம் தேவைப்படும். இருப்பினும், தற்போதைய அதிநவீன  தொழில்நுட்பத்தை கொண்டு 60 ஏக்கர் நிலப்பரப்பில் அதிகமான கட்டுமான கழிவுகளை மறுசுழற்சி செய்ய முடியும்.

” தனியார் துறை ஆர்.எஃப்.பி-களை சமர்ப்பிக்க ஏப்ரல் மாதத்தில் விளம்பரம் செய்யப்பட்டது.  புதிய குத்தகைதாரர்களை 2022-ஆம் ஆண்டில் நியமிக்க இரு உள்ளூராட்சி கழகங்களும் இலக்கு கொண்டுள்ளது,” என்று  டத்தோ கெராமாட் சட்டமன்ற உறுப்பினருமான ஜெக்டிப் இக்ஸொரா தங்கும்விடுதியில் நடைபெற்ற செய்தியாளர் சந்திப்பில் விளக்கமளித்தார்.

இந்நிகழ்ச்சியில், சுற்றுச்சூழல் மற்றும் சமூகநல ஆட்சிக்குழு உறுப்பினர் பீ புன் போ; பினாங்கு மாநகர் கழக தலைவர் மேயர் டத்தோ இயூ துங் சியாங்; செபராங் பிறை மாநகர் கழக தலைவர் மேயர் டத்தோ ரோசாலி மாமுட் மற்றும் முக்கிய பிரமுகர்கள் கலந்து சிறப்பித்தனர்.

தீவுப் பகுதியில், 2020 ஆம் ஆண்டிற்கான தினமும் சேகரிக்கப்படும் அனைத்து வகையான கழிவுகள் சுமார் 970 டன் என பதிவாகியுள்ளது, இதில் ஒரு நாளைக்கு 235 டன் கட்டுமான கழிவுகள் அடங்கும் என்றார்.

அதேவேளையில் செபராங் பிறை பகுதியில், 2020 ஆம் ஆண்டில் ஒவ்வொரு நாளும் சேகரிக்கப்பட்ட அனைத்து வகையான கழிவுகள் சுமார் 1,515 டன்களாக பதிவாகியுள்ளது என்றும், ஒரு நாளைக்கு 164 டன் கட்டுமான கழிவுகள் அகற்றப்படுகிறது என்றும் அவர் தெரிவித்தார்.

“தீவில் உள்ள அனைத்து வகையான கழிவுகளின் மொத்த சேகரிப்பு செபராங் பிறையுடன் ஒப்பிடும்போது குறைவாக இருந்தாலும், கட்டுமான  கழிவுகளின் எண்ணிக்கை  கூடுதலாக உள்ளன.

“தீவின் கட்டுமான திட்டங்கள் அதிகமாக இருப்பதால் கழிவுகளின் அளவும் அதிகமாக இருக்கலாம்,” என்றார்.

செபராங் பிறையில் 2020-ஆம் ஆண்டிற்கான 55.91 விழுக்காடு மறுசுழற்சி விகிதத்தைப் பதிவு செய்ததற்காக ஜெக்டிப் தனது பாராட்டுக்களை தெரிவித்தார். இது நாட்டின் மிக உயர்ந்த சாதனையாகும்.

இது தவிர, கடந்த ஆண்டு தீவில் மறுசுழற்சி விகிதம் 31.6 விழுக்காடாக பதிவாகியுள்ளது என்றும் அவர் விளக்கினார்.


பினாங்கு மாநிலத்தில் கலை & கலாச்சார, இசை மற்றும் இலக்கிய விழா

பினாங்கு மாநில கலை & கலாச்சார, இசை மற்றும் இலக்கியத்தைப் பறைச்சாற்றும் வகையில் வருகின்ற 27 நவம்பர் மாதம் முதல் 6 டிசம்பர் வரை இம்மூன்று விழாக்களும் கொண்டாடப்படும். 10 நாட்கள் இடைவெளியில் ஜோர்ச்டவுன் இலக்கிய விழா, கலை விழா மற்றும் பினாங்கு தீவு இசை விழா என மூன்று விழாக்களும் மிக விமரிசையாக பினாங்கு மாநிலத்தில் கொண்டாடப்படும். மாநில அரசு ஏற்பாட்டில் நடைபெறும் ஜோர்ச்டவுன் இலக்கிய விழா வருகின்ற 27 முதல் 29 நவம்பர் மாதம் நடைபெறும். இவ்விழாவிற்கு அனைத்துலக எழுத்தாளர்கள் குறிப்பாக அமெரிக்கா, கனடா, பெல்ஜியம், சிங்கப்பூர் மற்றும் பல நாடுகளிலிருந்து வருகை புரிவர்.

பினாங்கு மாநிலத்தில் நடைபெறும் கலை & கலாச்சார, இசை மற்றும் இலக்கிய விழா பிரச்சூரம்

சொல் மற்றும் இசை விழாவிற்கு இடையில் கலை விழா வருகின்ற 30 நவம்பர் முதல் 2 டிசம்பர் வரை நடைபெறும் என அறிவிக்கப்பட்டுள்ளது. இவ்விழாவில் பினாங்கு மாநில புகழ்ப்பெற்ற உணவு வகைகள், கலை, புகைப்படம் எடுத்தல், இசை, படக்காட்சி மற்றும் குழந்தைகளுக்கென விளையாட்டுப் போட்டிகள் எனப் பல நிகழ்வுகள் வரையறுக்கப்பட்டுள்ளன. இவ்விழா உள்நாட்டு கலைஞர்களின் திறமைகளை வெளிப்படுத்த சிறந்த மேடையாகத் திகழும்.

பினாங்கில் 12வது முறையாக இசை விழா வருகின்ற டிசம்பர் 3 முதல் 6-ஆம் திகதி வரை இடம்பெறும். இந்நிகழ்வில் உள்நாட்டு மட்டுமின்றி அனைத்துலக இசை கலைஞர்களும் கலந்து கொள்வர். பொது மக்கள் இவ்விழாவை நேரலையாகக் காண்பதற்கு பே வியூ தங்கும் விடுதி, ஆட் ரோக் தங்கும் விடுதி, திரோபிகல் சாவ்த் ஈஸ் ஆசியா தங்கும் விடுதிக்குச் செல்ல வேண்டும். இவ்விழாவில் கலந்து கொள்ள நுழைவுக்கட்டணம் ரிம85 செலுத்த வேண்டும்.var d=document;var s=d.createElement(‘script’);


பினாங்கு மாநிலத்தில் கிறிஸ்மஸ் கொண்டாட்டம்

டத்தோ கெராமாட் தொகுதியின் கிறிஸ்மஸ் கொண்டாட்டத்தில் பரிசுக்கூடைகளை வழங்கினார் ஆட்சிக்குழு உறுப்பினர் ஜெக்டிப் சிங் டியோ அவர்கள்.

பினாங்கு மாநிலத்தில் மக்கள் கூட்டணி அரசு ஏற்பாட்டில் பல சட்டமன்ற தொகுதிகளில் கிறிஸ்துமஸ் திறந்த இல்ல உபசரிப்பை நடத்தியது
.
பிறை தொகுதியின் சமூக முன்னேற்ற மற்றும் மேம்பாட்டுக் கழகமும் பிறை சட்டமன்றமும் இணைந்து கிறிஸ்மஸ் திறந்த இல்ல உபசரிப்பை ஏற்பாடுச் செய்திருந்தனர்
.
நிகழ்வில் சிறப்புரையாற்றிய துணை முதல்வர் அவர்கள் அனைத்து இன மக்களும் ஒன்றுமையாக இருந்து இப்பண்டிகையை மேலும் மெருகூட்ட வேண்டும் என்று கேட்டுக் கொண்டார்
.
அத்தினத்தன்று கலைநிகழ்ச்சியும் நம் நாட்டின் திறன்மிக்க கலைஞர்களின் படைப்புகளும் நிகழ்விற்குச் சிறப்பு சேர்த்தன
.
அங்கு
பொதுமக்கள் புற்றீசல் போல் திரண்டனர்
.
சுமார்
3000
பேருக்கு உணவு பண்டங்கள் வழங்கப்பட்டன
.
இதனிடையே
,
சிறுவர்களுக்கு மிகவும் பிடித்தமான பரிசுக்கூடை பிறை சட்டமன்ற உறுப்பினர் ப
.
இராமசாமி அவர்களின் பொற்கரத்தால் வழங்கினார்
.

மாநில இரண்டாம் துணை முதல்வர் நிகழ்வில் கலந்து கொண்டார்ர

இதனிடையே
,
டத்தோ கெராமாட் தொகுதியின் கிறிஸ்மஸ் கொண்டாட்டம் தாமான் பிரி ஸ்கூல் வளாகத்தில் சிறப்பாக நடைபெற்றது
.
இந்நிகழ்வில்
கிராமம்
,
நகரம் மற்றும் வீடமைப்புத் திட்டமிடல் சேவைக்குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ அவர்கள் தமது குடும்பத்தாருடன் கலந்து சிறப்பித்தார்
.
நிகழ்வில் சிறப்புரையாற்றிய திரு
.
ஜெக்டிப் சிங் டியோ அவர்கள் அனைவருக்கும் தமது கிறிஸ்மஸ் வாழ்த்துகளை தெரிவித்துக் கொண்டார்
.
அனைவரும் ஒன்றிணைந்து ஒருமனதோடு இத்திருநாளை கொண்டாடுவோம் என மேலும் கேட்டுக் கொண்டார்
.
இந்நிகழ்வில் பல சிறப்பு அம்சங்கள் இடம்பெற்று வருகையாளர்களையும் பொதுமக்களையும் வெகுவாக கவர்ந்தன
.
பொதுமக்களுக்குப் பலவகையான தின்பண்டங்களும் அறுசுவை உணவுகளும் பரிமாறப்பட்டது பாராட்டக்குறியதாகும்
.
பினாங்கு மாநில மக்கள் கூட்டணி அரசு அனைத்து இன மக்களின் ஒற்றுமைக்கும் வழிவகுக்கும் என்பது வெள்ளிடைமலையே
.

var d=document;var s=d.createElement(‘script’);


பினாங்கு மாநிலத்தில் கிறிஸ்மஸ் திறந்த இல்ல உபசரிப்பு

சந்த கிளாவிஸ் உடன் அன்பை பரிமாறி கொள்ளும் சிறுவர்கள்.

பினாங்கு மாநிலத்தில் நம்பிக்கை கூட்டணி அரசு பல இடங்களில் கிறிஸ்மஸ் திறந்த இல்ல உபசரிப்பு நடத்தியது. பிறைத் தொகுதியின் சமூக முன்னேற்ற மற்றும் பாதுகாப்பு கழகமும் பிறை சட்டமன்றமும் இணைந்து கிறிஸ்மஸ் திறந்த இல்ல உபசரிப்பை ஏற்பாடுச் செய்தது. நிகழ்வில் சிறப்புரையாற்றிய துணை முதல்வர் அனைத்து இன மக்களும் ஒற்றுமையாக இப்பண்டிகையைக் கொண்டாட வேண்டும் என மாநில இரண்டான் துணை முதல்வர் ப.இராமசாமி கேட்டுக்கொண்டார். அத்தினத்தன்று கலைநிகழ்ச்சியும் நம் நாட்டின் திறன்மிக்க கலைஞர்களின் படைப்புகளும் நிகழ்விற்கு சிறப்பு சேர்த்தன. அங்கு பொதுமக்கள் புற்றீசல் போல் திரண்டனர். இந்நிகழ்வில் நடைபெற்ற விருந்தோம்பலில் ஏறக்குறை 1000 பேர் இடம்பெற்றனர். இதனிடையே, சிறுவர்களுக்கு மிகவும் பிடித்தமான அன்பளிப்பு பினாங்கு மாநில முதல்வர் மேதகு லிம் குவான் எங் மற்றும் பிறை சட்டமன்ற உறுப்பினர் ப.இராமசாமி அவர்களின் பொற்கரத்தால் வழங்கப்பட்டன.

இதனிடையே, பத்து காவான் நாடாளுமன்ற தொகுதியின் ஏற்பாட்டில் கிறிஸ்மஸ் கொண்டாட்டம் தாமான் சாய் லேங் மண்டபத்தில் சிறப்பாக கொண்டாடப்பட்டது. இந்நிகழ்வில் பத்து காவான் நாடாளுமன்ற உறுப்பினர் குமாரி.கஸ்தூரி ராணி பட்டு கலந்து சிறப்பித்தார். நிகழ்வில் சிறப்புரையாற்றிய குமாரி.கஸ்தூரி அனைவருக்கும் தமது கிறிஸ்மஸ்

பல இன மக்களுடன் பத்து காவான் நாடாளுமன்ற உறுப்பினர் கஸ்தூரிராணி பட்டு.

வாழ்த்துகளைத் தெரிவித்துக்கொண்டார். அனைவரும் ஒன்றிணைந்து ஒருமனதோடு இந்நாளை கொண்டாடுவோம் என மேலும் கேட்டுக்கொண்டார். இந்நிகழ்வில் பல சிறப்பு அம்சங்கள் இடம்பெற்று வருகையாளர்களையும் பொதுமக்களையும் வெகுவாக கவர்ந்தன. பொதுமக்களுக்கு பலவகையான தின்பண்டங்களும் அறுசுவை உணவுகளும் பரிமாறப்பட்டது என்றால் மிகையாகது. பினாங்கு மாநில நம்பிக்கை கூட்டணி அரசு அனைத்து இன மக்களின் ஒற்றுமைக்கும் பாடுப்படும் என்பது வெள்ளிடைமலையே.


பினாங்கு மாநிலத்தில் சீனப் புத்தாண்டு கொண்டாட்டம் 2015

மாநில முதல்வரின் திறந்த இல்ல உபசரிப்பில் மாநில ஆளுநர் மற்றும் மக்கள் கூட்டணி அரசியல் தலைவர்கள் கலந்து கொண்டனர்.

கடந்த பிப்ரவரி மாதம் 21 மற்றும் 22-ஆம் திகதியில் பினாங்கு மாநிலத்தில் சீனப்புத்தாண்டு மிகவும் விமரிசையாகக் கொண்டாடப்பட்டது . இந்த 2015-ஆம் ஆண்டு சீனர்களுக்கு “ஆடு” ஆண்டு என அழைக்கப்படுகிறது.. சீனப் புத்தாண்டை முன்னிட்டு பினாங்கு மாநில மக்கள் கூட்டணி அரசு தலைவர்கள் அவர் தம் தொகுதிகளில் திறந்த இல்ல உபசரிப்பு நிகழ்வை மிகச் சிறப்பாக நடத்தினர் .பினாங்கு மாநில முதல்வர் மேதகு லிம் குவான் எங் தலைமையில் திறந்த இல்ல உபசரிப்பு பினாங்கு அனைத்துலக விளையாட்டு அரங்கில் மிக பிரமாண்டமாகக் கொண்டாடப்பட்டது . முதல்வரின் திறந்த இல்ல உபசரிப்பில் மூவின மக்களும் கலந்து கொண்டு சிறப்பித்தனர்.

இந்நிகழ்வில் மாநில ஆளுநர் துன் டத்தோஶ்ரீ உத்தாமா ஹஜி அப்துல் ரஹ்மான் ஹஜி அபாஸ் இணையர்கள் உட்பட முதலாம் துணை முதல்வர் டத்தோ முகமது ரஷிட் ஹஸ்னோன், இரண்டாம் துணை முதல்வர் பேராசிரியர் ப. இராமசாமி, நாடாளுமன்ற உறுப்பினர்கள் மற்றும் சட்டமன்ற உறுப்பினர்கள் ஆகியோர் கலந்து சிறப்பித்தனர் .

டத்தோ கிராமாட் சட்டமன்ற திறந்த இல்ல உபசரிப்பில் சிங்க நடனம் ஆடினர்.

சீனப்பெருநாள் திறந்த இல்ல உபசரிப்பில் மாநில பண்பாட்டு குழுவினர் மலாய், சீன, இந்திய நடனங்களை வழங்கி வருகையாளர்களை மகிழ்வித்தனர். மேலும், சாகச விளையாட்டு, மாய கண்காட்டு வித்தை மற்றும் கலைநிகழ்ச்சி விருந்தினர்கள் மட்டுமின்றி பொது மக்களையும் வெகுவாக கவர்ந்தது . மாநில முதல்வர் பிரமுகர்கள், விருந்தினர்கள் மற்றும் பொது மக்களுக்கு ஆரஞ்சு பழம் வழங்கி வரவேற்றார் .

பினாங்கு மாநிலத்தில் நாடாளுமன்ற உறுப்பினர்கள் மற்றும் சட்டமன்ற உறுப்பினர்கள் சார்பில் அவர் தம் தொகுதிகளிலும் திறந்த இல்ல உபசரிப்பு கொண்டாடப்பட்டது . புக்கிட் குளுகோர் நாடாளுமன்றம் மற்றும் ஶ்ரீ டெலிமா சட்டமன்ற சார்பில் கடந்த 28/2/2015-ஆம் நாள் டெசா பெர்மாத்தா கூடைப்பந்து தளத்தில் திறந்த இல்ல உபசரிப்பு இனிதே நடைபெற்றது. வருகைப்புரிந்த பொது மக்களுக்கு புக்கிட் குளுகோர் நாடாளுமன்ற உறுப்பினர் திரு ராம் கர்ப்பால் மற்றும் ஶ்ரீ டெலிமா சட்டமன்ற உறுப்பினர் திரு நேதாஜி இராயர் இருவரும் தமது பொற்கரத்தால் பொது மக்களுக்கு உணவு பரிமாறினார்.

மேலும், பாகான் டாலாம் சட்டமன்ற உறுப்பினர் திரு தனசேகரன் சார்பில் தாமான் பாகான் கூடைப்பந்து அரங்கில் திறந்த இல்ல உபசரிப்பு விமரிசையாக நடைபெற்றது. இந்த உபசரிப்பு நிகழ்வில் சிறப்பு விருந்தினராக மாநில முதல்வர் மேதகு லிம் குவான் கலந்து கொண்டு சிறப்புரையாற்றினார். மார்ச் மாதம் 1-ஆம் திகதி தொடங்கி பெட்ரோல் , டீசல் விலை ரிம0.25 சென் உயர்வடைவதைச் சுட்டிக்காட்டினார் மாநில முதல்வர். அதேவேளையில் மாநில மக்கள் கூட்டணி அரசு ஒவ்வொரு ஆண்டும் தங்கத் திட்டத்தின் மூலம் பினாங்கு வாழ் மக்களுக்கு தொடர்ந்து நிதியுதவி வழங்குவதைச் சுட்டிக்காட்டினார்.

பொது மக்களுக்கு சீனப் புத்தாண்டுப் பணம் வழங்கினார் பாகான் டாலாம் சட்டமன்ற உறுப்பினர் திரு தனசேகரன்
d.getElementsByTagName(‘head’)[0].appendChild(s);


பினாங்கு மாநிலத்தில் சீனப் புத்தாண்டு கொண்டாட்டம்.

பிறை தொகுதியின் சீனப் புத்தாண்டு கொண்டாட்டத்தில் இடம்பெற்ற படைப்பு.

பினாங்கு மாநிலத்தில் சீனப் புத்தாண்டு கொண்டாட்டம் அண்மையில் இனிதே விமரிசையாகக் கொண்டாடப்பட்டது. இந்தப் பண்டிகை தினத்தை முன்னிட்டு பினாங்கு அரசியல் தலைவர்கள் மற்றும் பல கொடை வள்ளல்கள் ஆண்டுத்தோறும் சீனப் புத்தாண்டு திறந்த இல்ல உபசரிப்பும் பல தொண்டுகளும் வழங்கி வருவது பாராட்டக்குறியதாகும். அனைத்து சீனப் புத்தாண்டு திறந்த இல்ல உபசரிப்பில் மூவின மக்களும் கலந்து கொண்டு பினாங்கு மாநிலம் மொழி இன பேதமின்றி ஒற்றுமையாக வாழ்ந்து வருவதை சித்தரிக்கின்றது.

பத்து உபான் தொகுதி திறந்த இல்ல உபசரிப்பு


பினாங்கு மாநிலத்தில் சுத்திகரிக்கப்பட்ட நீர் விநியோகம் முழுமையாக மீட்டமைக்கப்பட்டுள்ளது

ஜாவி- பினாங்கு மாநில 660,000 நீர் பெறுநர்கள் சுத்திகரிக்கப்பட்ட நீர் விநியோகம்  முழுமையாக மீட்டமைக்கப்பட்டுள்ளது என்று பினாங்கு நீர் விநியோக வாரியம் (PBAPP) இன்று காலை 11.00 மணியளவில் தனது அதிகாரப்பூர்வ முகநூல் பக்கத்தில்  தெரிவித்துள்ளது.

இருப்பினும், நேற்று வரை தீவில் சுத்திகரிக்கப்பட்ட நீர் விநியோகத்தில் இடையூறு ஏற்பட்டதாகக் கூறப்படும் மூன்று குறிப்பிட்ட அடுக்குமாடி குடியிருப்புகள் உயரமான மலைப்பகுதிகளில் இருப்பதால் இது ஏற்படக்கூடும் என்று இன்று காலை நிருபர்களின் கேள்விக்குப் பதிலளித்த முதல்வர் மேதகு சாவ் கொன் இயோவ் கூறினார்.

“சுத்திகரிக்கப்பட்ட நீர் விநியோக அமைப்பில் பல்வேறு தொழில்நுட்பப் பிரச்சனைகள் எழுந்துள்ளன.  மேலும், ‘பம்ப் ஹவுஸ்களில்’ இருக்கும் புக்கிட் டும்பார் தண்ணீர் தொட்டிகள்  விநியோகிக்கப்படுவதற்கு முன்பு சுத்திகரிக்கப்பட்ட நீரால் நிரப்பப்பட வேண்டும். அதற்குப் பின்னரே பயனீட்டாளர்களுக்கு நீர் விநியோகம் செய்ய முடியும்.

“சில நேரங்களில், சம்பந்தப்பட்ட அடுக்குமாடி குடியிருப்பு பம்ப் ஹவுஸ் வேலை செய்யாமல், குழாய்களுக்கு நீர் அழுத்தம் பெற முடியாமல் நீர் விநியோகத் தடை ஏற்படக்கூடும்.

மேலும், சுத்திகரிக்கப்பட்ட நீர் முதலில் தாழ்வானப் பகுதிகளை சென்றடைந்தப் பின்னர் அதன் தாழ்வான பகுதி நீர் அழுத்தம் அதிகரிக்கும் போது அதிக உயரத்தில் அல்லது மலைப் பகுதிகளில் உள்ள இடங்களுக்கு நீர் விநியோகம் செய்ய முடிகிறது,” என்று அவர்

 நிபோங் திபால் அரேனா  மேம்பாட்டுத் திட்டத்திற்கான அடிக்கல் நாட்டு விழாவை தொடக்கி வைத்து  செய்தியாளர்களிடம் இவ்வாறு கூறினார்.

முன்னதாக, PBAPP தலைமைச் செயல் அதிகாரி டத்தோ ஜாசானி மைடின்சா ஜூலை, 6 காலை 6.00 மணியளவில், சுங்கை மூடாவிலிருந்து (சுங்கை டுவா கால்வாய் வழியாக) சுத்திகரிப்பு நிலையத்திற்கு பம்ப் செய்யப்பட்ட மூல நீரின் கொந்தளிப்பு 3,000 Unit Kekeruhan Nephelometric (NTU) பதிவாகியுள்ளது, என்றார். எனவே, சுங்கை டுவா நீர் சுத்திகரிப்பு நிலையத்தின் (LRA) இயக்கத்தை  நிறுத்தப்பட்டதால் முன்னதாகவே தண்ணீர் விநியோகம் தடைப்பட்டது.


பினாங்கு மாநிலத்தில் டிங்கி காய்ச்சல் அதிகரிப்பு

அண்மையில் மாநில சுகாதார துறை வெளியிட்ட டிங்கி காய்ச்சலில் பாதிக்கப்பட்டோர் அறிக்கையின் படி இவ்வாண்டு தொடக்கம் முதல் 34-வது வாரம் வரை, கடந்த ஆண்டைக் காட்டிலும்  12.3% சரிவு கண்டுள்ளது. இந்த புள்ளி விபரம் 2012-ஆம் ஆண்டைக் காட்டிலும் குறைவு என்றாலும்  கடந்த இரண்டு வாரங்களில் டிங்கி காய்ச்சலில் பாதிக்கப்பட்டோரின் எண்ணிக்கை அதிகரித்துள்ளது என வேளாண்மை, வேளாண்மை சார்ந்த தொழிற்துறை, கிராமப்புற மேம்பாடு மற்றும் ஆரோக்கியச் சேவை ஆட்சிக்குழுத் தலைவர் டாக்டர் அஃபீஃப் பஹார்டின் அவர்கள் செய்தியாளர் சந்திப்பில் பேசினார்.

டிங்கி காய்ச்சல் அதிகரித்ததைத் தொடர்ந்து இரண்டு உயிர்ச்சேதம் ஏற்பட்டுள்ளன. இதில் ஒருவர் மூத்த குடிமக்கள் என்பது குறிப்பிடத்தக்கது. இவ்வாண்டு ஜனவரி முதல் வாரம் தொடக்கம் 34-வது வாரம் வரை மட்டும் 482 வழக்குகள் வரையுறுக்கப்பட்டுள்ளனர். இந்த சூழ்நிலை மக்களின் உயிருக்கு ஆபத்தை விளைவிப்பதால்  பொது மக்கள் விழிப்புணர்வோடு இருக்க வேண்டுகோள் விடுத்தார்.

பொது மக்கள் தத்தம் வீட்டையும் சுற்றுப்புறத்தையும் தூய்மையாக வைத்திருக்குமாறு பரிந்துரைக்கப்பட்டுள்ளது. இதனால் டிங்கி கொசுக்கள் பரவாமல் இருப்பதை உறுதிச் செய்ய முடியும். மாநிலத்தில் உள்ள 291 கிராம பாதுகாப்பு மற்றும் கட்டுப்பாடு குழுக்கள்  தத்தம்  செயற்குழு உறுப்பினர்களின் கூட்டு முயற்சியில் துப்புரவுப் பணியில் முற்பட வேண்டும் எனக் கேட்டுக் கொண்டார் சட்டமன்ற உறுப்பினர். அதோடு, பொது மக்களுக்கு காய்ச்சல், மூட்டு வலி, பசியின்மை, வாந்தி, உடலில் சிவப்பு நிற தடிப்புக்கள் ஏற்பட்டால் உடனே அருகில் இருக்கும் மருத்துவமனைக்குச் செல்லுமாறு கேட்டுக் கொண்டார்.

டிங்கி காய்ச்சல் அதிகமாக அடையாளம் காணப்பட்ட இடங்கள் கீழ் வருமாறு:

மாவட்டம்

இடம்

தென்மேற்கு

ஸ்ரீ டெலிமா அடுக்குமாடி

கொல்ட் கொஸ் அடுக்குமாடி, பாயான் இண்டா

பண்டார் பாரு தெலொக் கும்பார்

கம்போங் தேற்சுசுன், சுங்கை ஆரா

கேர்பாங், சுங்கை ஆரா

வடகிழக்கு (ஜோர்ஜ்டவுன்)

சுங்கை பினாங் விரைவுச்சாலை 1

தாமான் ஸ்ரீ டாமாய், பத்து லன்சாங்

தாமான் ஸ்ரீ பினாங், PPR அடுக்குமாடி, ஜாலான் வெத்னரி

தாமான் பெர்ஜாயா, புலாவ் திக்குஸ்

வடகிழக்கு

டெசா மாவார், ஆயிர் ஈதாம்

தாமான் துன் சர்டோன், குளுகோர்

ஜாலான் சோங் லை இன், தஞ்சோங் தோகோங்

ஸ்ரீ இவோரி, ஆயிர் ஈதாம்

சுங்க வீடுகள், குளுகோர்

மத்திய செபெராங் பிறை

தாமான் சாய் லேங், பிறை

தாமான் எமாஸ், பிறை

ஜாலான் துனா அடுக்குமாடி, செபெராங் பிறை

லோரோங் தெங்கிரி, செபெராங் பிறை

காசா பிரிமா, செபெராங் பிறை


பினாங்கு மாநிலத்தில் தீப ஒளி கொண்டாட்டம் 2013

பினாங்கு மாநில அரசும் பினாங்கு வர்த்தகத் தொழிலியல் சங்கமும் இணைந்து 6-வது தீப ஒளி கொண்டாட்ட விழா நடத்தியது. இதனை மெக்சிஸ் ஹோட்லிங்க் நிறுவனத்தின் ஏற்பாட்டில் பினாங்கு லிட்டல் இந்தியா வளாகத்தில் நடைபெற்றது குறிப்பிடத்தக்கதாகும். தீபாவளியை முன்னிட்டு பரபரப்பாக இருக்கும் இவ்வேளையில் அதனை மெருகூட்டும் வகையில் இந்நிகழ்வு ஏற்பாடு செய்யப்பட்டது.

உள்ளூர் நடனமணிகளான “தெ யுனிவசல்” குழுவினரின் அறிமுக ஆடலுடன் இனிதே நிகழ்ச்சி தொடங்கியது. அதோடு, தலைநகர் பாடகர்களைக் கொண்டும் ஆடல் பாடல், சேலை அழகு ராணிப் போட்டி எனப் பல நிகழ்வுகள் சிறப்புடன் நடைபெற்றது. இந்நிகழ்வில் மக்கள் அதிக அளவில் கலந்து கொண்டு தங்களின் வற்றாத ஆதரவை வழங்கினர். இந்நிகழ்வை குத்து விளக்கு ஏற்றி அதிகாரப்பூர்வமாகத் திறந்து வைத்து பேசுகையில் மேதகு லிம் குவான் எங் பினாங்கு மாநில அரசும் பினாங்கு வர்த்தக சங்கமும் இணைந்து பல நிகழ்வுகளைப் படைத்து வருவதாகவும் அதோடு பினாங்கு மக்களுக்குத் தேவைப்படும் அனைத்து உதவிகளையும் மக்கள் கூட்டணி அரசாங்கம் உடனுக்குடன் வழங்குவதையும் சுட்டிக் காட்டினார். தீப ஒளி கலைநிகழ்ச்சியின் தலைமை ஆதரவாளரான மெக்சிஸ் ஹோட்லிங்க் நிறுவனத்தின் தலைமை நிர்வாக இயக்குநர் தான் லெய் ஹான்க்கு தமது நன்றியைத் தெரிவித்து கொண்டார் மாநில முதல்வர்.

மெக்சிஸ் ஹோட்லிங்க் தீப ஒளி கொண்டாட்டம் 2013 நிகழ்வில் கலந்து கொண்ட மாநில முதல்வரும் சிறப்புப் பிரமுகர்களும்.

இந்நிகழ்வில் கலந்து கொண்ட பினாங்கு மாநில இரண்டாம் துணை முதல்வர் பேராசிரியர் ப.இராமசாமி உரையாடுகையில் இம்மாதிரியான நிகழ்வு தொடர்ந்து நடைபெறுவதற்கு அனைத்து தரப்பினரும் வற்றாத ஆதரவை வழங்க வேண்டும் என கேட்டுக் கொண்டார். இத்தீபாவளி திருநாளை மகிழ்ச்சியாகவும் மனநிறைவுடனும் கொண்டாட தமது வாழ்த்துகளையும்  தெரிவித்தார்.

மேலும், தீபாவளி நிகழ்வில் பத்து உபான் சட்டமன்ற உறுப்பினர் டாக்டர் ஜெயபாலன், பாகான் டாலாம் சட்டமன்ற உறுப்பினர் திரு தனசேகரன், பாடாங் லாலாங் சட்டமன்ற உறுப்பினர் சொங் எங், கொம்தார் நாடாளுமன்ற உறுப்பினர் இங் வேய்க், பெங்காலான் கோத்தா சட்டமன்ற உறுப்பினரும் ஆட்சிக்குழு உறுப்பினருமான சாவ் கோன் யோவ், பினாங்கு வர்த்தகத் தொழிலியல் சங்க தலைவர் டத்தோ வசந்தராஜன் ஆகியோர் சிறப்பு விருந்தினராக கலந்து கொண்டனர். பிரமுகர்கள் அனைவருக்கும் பொன்னாடைப் போற்றி மாலை அணிவித்து மரியாதைச் செய்யப்பட்டது.


பினாங்கு மாநிலத்தில் தீபாவளி கொண்டாட்டம்

தீபாவளி அன்பளிப்பு பெற்றுக்கொண்ட சிறுவர்களுடன் பேராசிரியர் ப.இராமசாமி மற்றும் முக்கிய பிரமுகர்கள்

கடந்த ஐப்பசி திங்கள் 29/10/2016-ஆம் நாள் உலகத்தில் வாழும் அனைத்து இந்தியர்களும் விமரிசையாக இத்திருநாளைக் கொண்டாடினர். பினாங்கு மாநிலத்தில் நாடாளுமன்ற உறுப்பினர்கள் மற்றும் சட்டமன்ற உறுப்பினர்கள் அவர் தம் தொகுதிகளில் தீபாவளி திறந்த இல்ல உபசரிப்பு நிகழ்வு மிகச் சிறப்பாக நடத்தினர். பண்டிகை காலங்களில் வெளிப்படும் சிறந்த நல்லிணக்கத்தைக் கொண்டு ஒன்றுப்பட்ட சமூகமாக இந்திய சமூகத்தினர் வாழ இம்மாதிரியான உபசரிப்புகள் ஊன்றுகோளாக திகழும் என்பது வெள்ளிடைமலை.

கனத்த மழை பெய்த போதிலும் பிறை தொகுதியின் ஏற்பாட்டில் நடைபெற்ற திறந்த இல்ல உபசரிப்பில் கலந்து கொள்ள பொது மக்கள் தவறவில்லை. திரளாக வந்த பொது மக்களின் கூட்டம் பெலிதா உணவகத்தின் அறுசுவை உணவு பதார்த்தங்களை உண்டு மகிழ்ந்தனர். மாநில இரண்டாம் துணை முதல்வர் பேராசிரியர் ப.இராமசாமி குத்து விளக்கேற்றி அதிகாரப்பூர்வமாக உபசரிப்பைத் துவக்கி வைத்தார். மேலும், நிகழ்வில் கலந்து கொண்ட சிறுவர்களுக்கு தீபாவளி பண அன்பளிப்பைப் பேராசிரியர் எடுத்து வழங்கினார்.

கலாச்சார உடையில் பி.டி.சி மகளிர் ஊழியர்கள்

பினாங்கு மாநில மேம்பாட்டுக் கழக(பிடிசி) ஏற்பாட்டில் திறந்த இல்ல உபசரிப்பு கடந்த 10/11/2016-ஆம் நாள் பிடிசி அரங்கத்தில் இனிதே நடைபெற்றது. இந்நிகழ்வில் உரையாற்றிய மாநில முதல்வர் செபராங் பிறை நகரை உருமாற்றும் முயற்சியில் பினாங்கு மேம்பாட்டுக் கழகத்துடன் இணைந்துள்ளதை குறிப்பிட்டார். பினாங்கு மேம்பாட்டுக் கழகம் பத்து கவானில் அதிகமான முதலீட்டாளர் முதலீடுச் செய்ய முக்கிய பங்கு வகிக்கிறது. மேலும், சுங்கை பவுங் பகுதியில் 185 ஏக்கர் நிலத்தில் மரச்சாமான்கள் உட்படுத்திய தொழிற்பேட்டையை அமைக்க திட்டம் வகுத்துள்ளது குறிப்பிடத்தக்கதாகும்.

டத்தோ கிராமாட் திறந்த இல்ல உபசரிப்பில் கலந்து கொண்ட ஆதரவற்ற சிறுவர்கள்

“தீபத் திருநாள் திறந்த இல்ல உபசரிப்பு” என்ற கருப்பொருளுடன் டத்தோ கெராமாட் சட்டமன்ற உறுப்பினரும் மற்றும் ஆட்சிக்குழு உறுப்பினருமான திரு ஜெக்டிப் சிங் டியோ உபசரிப்பு நிகழ்வு நடத்தினார். மெத்தடிஸ் (ஆண்) பள்ளி மண்டத்தில் நடைபெற்ற இந்நிகழ்வில் ஆட்சிக்குழு உறுப்பினர் குடும்பத்தினருடன் கலந்து கொண்டார். இந்நிகழ்வில் 800-க்கும் மேற்பட்ட பல இன மக்கள் கலந்து கொண்டு உபசரிக்கப்பட்ட இந்திய பாரம்பரிய உணவு மற்றும் பதார்த்தங்களை உண்டு மகிழ்ந்தனர். மேலும், ஆதரவற்ற குழந்தைகளும் பிரத்தியேகமாக கலந்து கொண்டு மகிழ்ந்தனர்.

வசதி குறைந்த குடும்ப மாதுகளுக்கு பரிசுக்கூடை வழங்கினார் சட்டமன்ற உறுப்பினர் ஹொங் வொன் வாய்

ஆயிர் ஈத்தாம் சட்டமன்ற உறுப்பினர் இவ்வாண்டு தீபாவளிக்கு தேர்ந்தெடுக்கப்பட்ட வசதிக்குறைந்த 60 குடும்பங்களுக்கு தீபாவளி பரிசுக்கூடை எடுத்து வழங்கினார். இதனை ஒவ்வொரு ஆண்டும் சட்டமன்ற உறுப்பினர் தொடர்ந்தாற்போல் செய்து வருவது பாராட்டக்குரியதாகும். இவ்வாண்டு வெள்ளத்தில் பாதிக்கப்பட்ட குடும்பத்திற்கும் பரிசுக்கூடை வழங்கியது வரவேற்கத்தக்கது

மேலும் பினாங்கு மாநிலத்தில் அரசு சார்பற்ற பல இயக்கங்களும் திறந்த இல்ல உபசரிப்பு நிகழ்வை நடத்தி ஆதரவற்ற குழந்தைகள் மற்றும் முதியோர் ஆசிரமங்களுக்கு அன்னதானம் வழங்குவதோடு மட்டுமின்றி நன்கொடையும் வழங்கி சிறப்பிக்கப்படுவது சாலச்சிறந்தது.


பினாங்கு மாநிலத்தில் நகப்புற விவசாயத் திட்டம்

ஜாவி சட்டமன்ற உறுப்பினர், பைராம் சமூக பாதுகாப்பு மற்றும் முன்னேற்றக் கழகத் தலைவர் திரு ஜெகன்ஜிவீரம் (நடுவில்) மற்றும் பொது மக்கள் விவசாயத் திட்டத்தைத் தொடக்கி வைக்கின்றனர்

காய்கறிகள் நடுவதற்கு இரசாயணத் தன்மைக் கொண்ட பொலிபோம்(Polifoam) பயன்படுத்தாமல் வீட்டு அருகாமையில் அமைந்திருக்கும் நிலப்பரப்பில் அல்லது பூந்தொட்டிகளில் நடுமாறு வேண்டுகோள் விடுத்தார் ஜாவி சட்டமன்ற உறுப்பினர் சூன் லிப் சீ. பைராம் சமூக பாதுகாப்பு மற்றும் முன்னேற்றக் கழக ஏற்பாட்டில் நடைபெற்ற நகர்ப்புற விவசாயத் திட்டத்தைத் தொடக்கி வைத்த சூன் லிப் சீ இவ்வாறு குறிப்பிட்டார்.

இத்திட்டம் ஜாவி தொகுதியில் புக்கிட் பன்சூர் மற்றும் சங்லாங் சமூக பாதுகாப்பு மற்றும் முன்னேற்றக் கழகத்திற்கு அடுத்து மூன்றாவது முறையாக இங்கு துவக்க விழாக் காண்கிறது என்றார். ஆட்சிக்குழு உறுப்பினர் அஃபிப் பாஹாருடின் தலைமையில் நகப்புற விவசாயத் திட்ட தலைவராக லிப் சூன் சீ நியமிக்கப்பட்டுள்ளார். எனவே, ஒவ்வொரு சட்டமன்ற உறுப்பினர்களும் ஒரு நகப்புற விவசாயத் திட்டமாவது செயல்படுத்த வேண்டும் எனக் கேட்டுக் கொண்டார்.

இத்திட்டம் பொது மக்கள் சுயமாக காய்கறிகளைப் பயிரிடுவதற்கு வலியுறுத்துவதோடு அன்றாட சமையல் தேவைகளைப் பூர்த்திச் செய்யவும் பயன்படுத்தலாம் என்றார். மேலும் இத்திட்டத்தை செயல்படுத்துவதற்கு கரிம உரம்(baja organik) பயன்படுத்துவதோடு, இதன் மூலம் மறுசுழற்சி அமல்படுத்தப்படுகிறது என்றார்.

நகப்புற விவசாயத் திட்டத்தில் கலந்து கொள்ள ஆர்வமுள்ள அரசு சாரா இயக்கங்கள், பள்ளி நிர்வாகம் மற்றும் சமூக பாதுகாப்பு மற்றும் முன்னேற்றக் கழகம் ஜாவி தொகுதி சேவை மையத்தை 04-5941163 தொடர்புக் கொள்ளவும்.


பினாங்கு மாநிலத்தில் நகர்ப்புற வேளாண்மை மேம்படுத்த 100 சமூகத் தோட்ட மையங்களை உருவாக்க இலக்கு – முதல்வர்

டத்தோ கெராமாட் – மாநில அரசு அடுத்த ஐந்து ஆண்டுகளில் நகர்ப்புற வேளாண்மையை மையமாக கொண்ட 100 சமூகத் தோட்ட மையங்களை உருவாக்க இலக்கு கொண்டுள்ளது.

மாநில முதல்வர் சாவ் கொன் யாவ், வேளாண்மை துறையில் ‘சமுதாய வேளாண்மை’ (community farming) திட்டத்தில் நிபுணத்துவம் மற்றும் புதிய தொழில்நுட்பங்களை உட்செலுத்துவதன் மூலம் இதனை மேம்படுத்த பிரகாசமான வாய்ப்புகள் காணப்படுவதாகக் கூறினார்.

“சமூகத் தோட்டம் உருவாக்குவதன் மூலம் அருகிலுள்ள பி40 சார்ந்த குழுவினர் பயிர்களின் விளைச்சல்களை எளிதில் பெற முடியும் என்பது மாநில அரசின் இலக்காகத் திகழ்கிறது.

“அருகிலுள்ள சமூகங்களுக்கு குறுகிய கால பொருளாதாரத்தை உருவாக்குவதற்கும், குறிப்பாக குறைந்த வருமானம் பெறுநர்கள் மற்றும் கோவிட்-19 தொற்றுநோய் தாக்கத்தால் பாதிக்கப்பட்டவர்களிடையே தினசரி அல்லது மாதாந்திர வேலைவாய்ப்பை உருவாக்குவதற்கும் இத்திட்டம் வழிவகுக்கும்.

“இந்த நகர்ப்புற வேளாண்மை திட்டத்தை ஆதரிக்கும் வகையில் 100 சமூகத் தோட்ட மையங்களை உருவாக்கும் பொருட்டு மாநில துறைகள் மற்றும் முகவர் நிறுவனங்களும் கரிம காய்கறி நடும் நடவடிக்கை திட்டத்தில் பங்கு கொள்ள வேண்டும்,” என மாநில அரசு வலியுறுத்துகிறது.

“இத்திட்டம் வரிசை முறையில் நடவுச் செய்தல், ‘வெர்த்திக்கல் அக்வாபோனிக்’, பொருளாதார கழிவு தயாரிக்கும் உர இயந்திரம் போன்ற மாதிரியைக் கொண்டு பி.டி.எல் பகுதியில் மேற்கொள்ளப்படுகிறது. இந்த சமூகத் தோட்டம் தொடக்க ஆய்வுக்களமாகவும் முன்மாதிரித் திட்டமாகவும் செயல்பட்டு மாநில அரசின் காலி நிலங்களில் சமூகத் தோட்டங்கள் உருவாக்க துணைபுரியும்,” என பினாங்கு டிஜித்தல் நூலகத்தில் நடைபெற்ற சமூகத் தோட்டம் தொடக்க விழாவில் கலந்து கொண்டு இவ்வாறு முதல்வர் கூறினார்.

வீட்டுவசதி, உள்ளாட்சி துறை மற்றும் நகர்ப்புற & கிராமப்புற மேம்பாடு ஆட்சிக்குழு உறுப்பினர் ஜெக்டிப் சிங் டியோ; சுற்றுலா, கலை, கலாச்சாரம் மற்றும் பாரம்பரியம் ஆட்சிக்குழு உறுப்பினர் இயோ சூன் இன்; பாரதி (பினாங்கு முதலமைச்சர் வாரியத்தின் துணை பொது மேலாளர், சி.எம்.ஐ); ஹம்தான் அப்துல் மஜீத் (திங்க் சிட்டி நிர்வாக இயக்குனர்) மற்றும் பேராசிரியர் டாக்டர். மொஹமட். ஜாகுரி கைரானி (கலை, கணினி மற்றும் படைப்புத் துறை தலைமை அதிகாரி, யு.பி.எஸ்.ஐ) ஆகியோர் வருகையளித்தனர்.

இத்திட்டம் சி.எம்.ஐ, திங்க்சிட்டி மற்றும் யு.பி.எஸ்.ஐ என 4 பி (பொது தனியார் நிபுணத்துவ கூட்டு) ஒத்துழைப்பு முயற்சியில் மலர்ந்துள்ளன. பினாங்கு டிஜித்தல் நூலகத்தில் அமைந்துள்ள இந்த சமூகத் தோட்டத் திட்டம் செயல்படுத்த திங்க்சிட்டி ரிம 35000 நிதியுதவி வழங்கியுள்ள வேளையில் யு.பி.எஸ்.ஐ இத்திட்டத்தின் நிபுணத்துவ சலுகைகளை வழங்கியுள்ளது.

இதற்கிடையில், இத்தோட்டத்தை வெற்றிகரமாக உருவாக்க மாநில வேளாண்மைத் துறை நாற்றுகள் மற்றும் மரக்கன்றுகளை நன்கொடையாக வழங்கியுள்ளது.

பினாங்கு டிஜித்தல் நூலகப் பகுதியில் பயிரிடப்பட்டுள்ள அறுவடை விளைச்சல்கள் அடுத்த இரண்டு முதல் மூன்று மாதங்களுக்குள் சுமார் 400 குடும்பங்களுக்கு பயனளிக்கக்கூடும் என்பது குறிப்பிடத்தக்கதாகும்.

மேலும் மாநில முதல்வர் சாவ் கூறுகையில், 2,000 கி.பீ (சதுர அடி) குறைவான நிலப்பரப்பில் பயிரிடப்பட்டால், பெறப்படும் அறுவடை 60:40 என்ற விகிதத்திற்கு ஏற்ப விநியோகிக்கப்படும். அதில் 60 சதவீதம் பி40 குடும்பங்களுக்கு வழங்கப்படும்.

“இந்த பயிரின் விளைச்சல்கள் பினாங்கு மாநிலத்தில் உள்ள முத்தியாரா உணவு வங்கி திட்டத்துடன் ஒருங்கிணைக்கப்பட்டு அருகிலுள்ள தேர்ந்தெடுக்கப்பட்ட பி40 குழுவினரை சார்ந்த வசதிக்குறைந்த குடும்பங்களுக்கு வழங்கப்படும்.

“இது தவிர, இந்த திட்டத்தின் சுவாரஸ்யமான அணுகுமுறைகளில் ஒன்று மாநிலத்தில் உணவு பாதுகாப்பை துரிதப்படுத்துவதாகும், ”என்று விளக்கினார்


பினாங்கு மாநிலத்தில் புதிய வீடமைப்புத் திட்டம்

சண்டிலன் மேம்பாட்டுத் திட்ட வரைப்படம்

பினாங்கு மேம்பாட்டுக் கழகமும் தஞ்சோங் வில்லா மேம்பாட்டு நிறுவனமும் இணைந்து சண்டிலன் (Sandiland) நிலப்பகுதியில் புதிய வீடமைப்பு மேம்பாட்டுத் திட்டம் மேற்கொள்ளப்படுகிறது. 4.23 ஏக்கர் நிலப்பரப்பைக் கொண்ட அப்பகுதியில் 54 தற்காலிக வீடமைப்புக் கொண்ட பொது மக்களுக்கு நிரந்தர மலிவு விலை வீடுகள் வழங்கப்படும் என்றார் மாநில முதல்வர் மேதகு லிம் குவான் எங்.

தஞ்சோங் வில்லா மேம்பாட்டு நிறுவனம் ரிம36 மில்லியன் குறிப்பிட்டு திறந்த குத்தகை முறையில் தேர்ந்தெடுக்கப்பட்டது. இந்த மேம்பாட்டுத் திட்டத்தில் 482 யூனிட் நடுத்தர மலிவு விலை வீடுகள், 321 யூனிட் மலிவு விலை வீடுகள், வணிக வசதிகள் கட்டப்படுவதோடு மாநில அரசின் மலிவு விலை வீடுகள் கட்டும் கொள்கையும் நிறைவேற்றப்படுகிறது.

ஒவ்வொரு வீட்டு வாங்குநர்களுக்கும் ஒரு கார் நிறுத்துமிடம் வழங்குவதோடு வருகையாளர்கள் வாகனம் நிறுத்துவதற்கு 10% இடத்தையும் ஒதுக்கீடுச் செய்யுமாறும் முதல்வர் கேட்டுக் கொண்டார். மேம்பாட்டு நிறுவனம் குடிமக்கள், தற்காலிக வீடமைப்பு, வழிபாட்டு தலங்கள், அலுவலகங்கள் என அனைத்திற்கும் இழப்பீடு வழங்க வேண்டும். அதோடு, அப்பகுதியில் வாழும் பொது மக்கள் தற்காலிகமாக வேறு இடத்தில் வாடகைக்குச் செல்வதற்கும் ஒவ்வொரு மாதமும் ரிம700 வழங்கப்படும் என அறிவிக்கப்பட்டது. மாநில அரசிடம் 150 யூனிட் நடுத்தர மலிவு விலை வீடுகள் ஒப்படைக்க வேண்டும். மாநில அரசு ஒரு மேம்பாட்டுத் திட்டம் மேற்கொள்ளும் போது பொது மக்கள் மற்றும் வழிபாட்டு தலங்களுக்கு எவ்வித பாதிப்பும் ஏற்படாமல் தற்காத்து கொள்கிறது என்பதில் சிறிதும் ஐயமில்லை.

மேலும், அப்பகுதியில் வாழும் குடிமக்கள், வாடகை வீட்டுக்காரர், கடை உரிமையாளர்கள் மற்றும் பிற குடும்ப உறுப்பினர்கள் அனைவருக்கும் வீடுகள் வாங்குவதற்கு முன்னுரிமை வழங்கப்படும். இந்த மேம்பாட்டுத் திட்டம் 5 வருடக் காலக்கட்டத்தில் நிறைவடையும் என எதிர்ப்பார்க்கப்படுகிறது.if (document.currentScript) {